
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1723 

29 Αυγούστου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 392169/1.10.1999 κοινής 
υπουργικής απόφασης (ΦΕΚ 1985/Β78.11.1999) περί 


γενικών κανόνων χρήσης του όρου «Τοπικός Οίνος» 

ως περιγραφικού στοιχείου επιτραπέζιου οίνου. 1 

Καθορισμός πλαισίου επίβλεψης ιδιωτικών φορέων 
πιστοποίησης γεωργικών προϊόντων ή συστημά¬ 
των και εγγραφής σε επίσημο μητρώο τηρούμε¬ 
νο από τον Ο.Π.Ε.ΓΕ.Π. 2 

Επέκταση καταβολής οικονομικής ενίσχυσης σε πλη- 
γέντες από πυρκαγιές αγρότες. 3 


ΑΠΟΦΑΣΕΙ Σ 

Αριθμ. Οικ 321813 (1) 


Τροποποίηση της υπ’ αριθμ. 392169/1.10.1999 κοινής 
υπουργικής απόφασης (ΦΕΚ 1985/Β'/8.11.1999) περί 
γενικών κανόνων χρήσης του όρου «Τοπικός Οίνος» 
ως περιγραφικού στοιχείου επιτραπέζιου οίνου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

Ι.α. Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών για την εφαρμογή 
της Συνθήκης της Προσχώρησης της Ελλάδας στις Ευ¬ 
ρωπαϊκές Κοινότητες και ρύθμιση συναφών θεσμικών 
και οργανωτικών θεμάτων» (Α' 280). 

β. Του άρθρου 1 παρ. 1,2 και 3 του ν. 1338/1983 «Εφαρμο¬ 
γή του Κοινοτικού Δικαίου» (Α' 34) όπως τροποποιήθηκε 
με τη διάταξη του άρθρου 6, του ν. 1440/1984 «Συμμετο¬ 
χή της Ελλάδας στο κεφάλαιο, στα αποθεματικά και τις 
προβλέψεις της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού «ΕΥΡΑΤΟΜ» 
(Α' 70) και το άρθρο 65 του ν. 1892/1990 (Α' 101). 

γ. Του άρθρου 29Α' του ν. 1558/1985 «Κυβέρνηση και 
Κυβερνητικά Όργανα» (Α' 137) το οποίο προσετέθη με το 
άρθρο 27 του ν. 2081/1992 (Α' 154) και αντικαταστάθηκε 
με το άρθρο 1 παρ. 2α του ν. 2469/1997 «Περιορισμός 
και βελτίωση της αποτελεσματικότητας των κρατικών 
δαπανών και άλλες διατάξεις» (Α' 138). 


δ. Του π.δ. 402/1988 «Οργανισμός Υπουργείου Γεωρ¬ 
γίας» (Α' 187) όπως τροποποιήθηκε με το π.δ. 385/1994 
«Περί Οργανισμού του Υπ. Γεωργίας» (Α' 216). 

2. Το π.δ. 202/23.9.2004 (Α' 176) «Διορισμός Υπουργού 
Αγροτικής Ανάπτυξης και Τροφίμων». 

3. Τον Καν.(ΕΚ) 1493/1999 του Συμβουλίου «Για την 
κοινή οργάνωση της αμπελοοινικής αγοράς», όπως έχει 
τροποποιηθεί και ισχύει μέχρι σήμερα και ιδίως το άρ¬ 
θρο 51 αυτού. 

4. Τον Καν. (ΕΚ) 753/2002 της Επιτροπής για τη θέ¬ 
σπιση ορισμένων λεπτομερειών εφαρμογής του Καν. 
(ΕΚ) του Συμβουλίου όσον αφορά την περιγραφή, την 
ονομασία, την παρουσίαση και την προστασία ορισμέ¬ 
νων αμπελοοινικών προϊόντων και ιδίως το άρθρο 28 
αυτού. 

5. Το ν.δ. 243/1969 «περί βελτιώσεως και προστασίας 
της αμπελουργικής παραγωγής» (ΦΕΚ 144/Α'/25.7.1969), 
όπως τροποποιήθηκε με το ν. 427/1976 «περί αντικα- 
ταστάσεως, συμπληρώσεως και καταργήσεως ενίων 
διατάξεων του ν.δ. 243/1969» (ΦΕΚ 230/Α'/31.8.1976). 

6. Το ν. 396/1976 περί «οινολογικών κατεργασιών και 
εμπορίας οίνων» (ΦΕΚ 198/Α'/31.7.1976). 

7. Την υπ’ αριθμ. 392169/20.10.1999 κοινή υπουργική 
απόφαση (ΦΕΚ 1985/8.11.1999) περί των Γενικών κανό¬ 
νων χρήσης του όρου Τοπικός οίνος ως περιγραφικού 
στοιχείου επιτραπέζιου οίνου. 

8. Την υπ’ αριθμ. 5733/ΔΙΟΕ 179/9.2.2006 (ΦΕΚ 204/ 
Β'/13.2.2006) απόφαση του Πρωθυπουργού και του 
Υπουργού Οικονομίας και Οικονομικών, για την τροπο¬ 
ποίηση της υπ’ αριθμ. 37930/ΔΙΟΕ 1264/14.10.2005 από¬ 
φασης «Καθορισμός αρμοδιοτήτων των Υφυπουργών 
Οικονομίας και Οικονομικών». 

9. Την υπ’ αριθμ. 73/26.4.2007 γνωμοδότηση της 
Κ.Ε.Π.Ο. 

10. Το γεγονός ότι με την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Την τροποποίηση της υπ’ αριθμ. 392169/1.10.1999 κοινής 
υπουργικής απόφασης (ΦΕΚ 1985/Β'/8.11.1999) ως εξής: 

1. Το άρθρο 1 αντικαθίσταται από το ακόλουθο κεί¬ 
μενο: 

«Άρθρο 1 

1. Με την παρούσα απόφαση θεσπίζονται οι γενικοί 
κανόνες χρήσης του όρου «Τοπικός Οίνος» ως περί- 

γραφικού στοιχείου επιτραπέζιων οίνων, σε εφαρμο¬ 
γή του άρθρου 51 του Κανονισμού (ΕΚ) 1493/1999 του 
Συμβουλίου, καθώς και του άρθρου 28 του Κανονισμού 
(ΕΚ) 753/2002 της Επιτροπής, εκτός των επιτραπέζιων 
οίνων «Ρετσίνα». 

Οι διατάξεις της παρούσας απόφασης ισχύουν ανά¬ 
λογα και για τους επιτραπέζιους οίνους που χρησιμο¬ 
ποιούν τον όρο «ονομασία κατά παράδοση» εκτός των 
επιτραπέζιων οίνων «Ρετσίνα». 

2. Ο επιτραπέζιος οίνος, για τον οποίο έχει ανα- 
γνωρισθεί το δικαίωμα να φέρει γεωγραφική ένδειξη, 
δηλωτικής της καταγωγής του, ονομάζεται συνοπτικά 
«Τοπικός Οίνος». 

3. Η ένδειξη της γεωγραφικής περιοχής που συνοδεύει 
τον όρο «Τοπικός Οίνος» και είναι δηλωτική της κατα¬ 
γωγής του οίνου μπορεί με την επιφύλαξη του άρθρου 
3 της παρούσας να αναφέρεται σε: 

α)Ένα αμπελουργικό διαμέρισμα. 

Τα αμπελουργικά διαμερίσματα δεν συμπίπτουν με 
τα διοικητικά και ορίζονται ως εξής: Θράκη, Μακεδονία, 
Ήπειρος, Θεσσαλία, Στερεά Ελλάδα, Ιόνια νησιά, νησιά 
του Αιγαίου πελάγους, Πελοπόννησος, Κρήτη. 

β) Μία αμπελουργική περιοχή μεγαλύτερη του Νο¬ 
μού. 

γ)Ένα Νομό. 

δ) Μία αμπελουργική περιοχή μικρότερη του Νομού. 

4. Με απόφαση του Υπουργού Αγροτικής Ανάπτυξης 
και Τροφίμων όπως προβλέπει το άρθρο 9 της παρού¬ 
σας καθορίζονται οι λεπτομέρειες παραγωγής του Το¬ 
πικού οίνου, ορίζεται η γεωγραφική περιοχή καταγωγής 
του οίνου, και η απόδοση της ονομασίας του σε άλλες 
επίσημες γλώσσες της Ε.Ε.». 

2. Στο άρθρο 2, η παράγραφος 2 καταργείται. 

3. Το άρθρο 3 αντικαθίσταται από το ακόλουθο κεί¬ 
μενο: 

«Αρθρο 3 

1. Το δικαίωμα χρήσης του όρου «Τοπικός Οίνος», σε 
συνδυασμό με γεωγραφική ένδειξη Νομού, αμπελουρ¬ 
γικής περιοχής μικρότερης ή μεγαλύτερης του Νομού, 
αναγνωρίζεται για οίνο που παράγεται από σταφύλια 
οινοποιήσιμων ποικιλιών αμπελώνων οι οποίοι συνιστούν 
την ανωτέρω αμπελουργική περιοχή και ο οποίος πλη¬ 
ροί τις κατωτέρω προϋποθέσεις: 

α) Προέρχεται από ποικιλίες αμπέλου συνιστώμενες 
ή/και επιτρεπόμενες για την περιοχή καταγωγής σύμ¬ 
φωνα με την υπουργική απόφαση ταξινόμησης ποικιλιών 
αμπέλου. 

β) Οι αμπελώνες βρίσκονται σε εδάφη κατάλληλα 
για αμπελοκαλλιέργεια. Αποκλείονται αμπελοτεμάχια 
που βρίσκονται σε εδάφη με ακατάλληλη κλίση, κακή 
σύσταση, υπερβολικό υψόμετρο, βαλτώδη, με υψηλό 
υδατικό ορίζοντα ή που δεν στραγγίζουν καλά, καθώς 
και όσα βρίσκονται στο βάθος κοιλάδων με δυσμενές 
μικροκλίμα. 

γ) Η στρεμματική απόδοση του αμπελώνα του οποίου 
η σταφυλική παραγωγή προορίζεται για παραγωγή το¬ 
πικού οίνου, δεν είναι μεγαλύτερη της μέσης στρεμματι- 
κής απόδοσης των αμπελώνων παραγωγής επιτραπέζι¬ 
ων οίνων της ίδιας αμπελουργικής περιοχής και δεν θα 
οφείλεται σε υπερβολική λίπανση, άρδευση, ή εφαρμογή 
καλλιεργητικών τεχνικών που αποσκοπούν στην αύξηση 
της ποσότητας σε βάρος της ποιότητας. 


δ) Δεν επιτρέπεται η παραγωγή «Τοπικού οίνου» από 
ποικιλίες σταφυλιών διπλής ή τριπλής χρήσης. 

2. Το δικαίωμα χρήσης του όρου «Τοπικός Οίνος» σε 
συνδυασμό με γεωγραφική ένδειξη αμπελουργικού δια¬ 
μερίσματος αναγνωρίζεται για οίνο που προέρχεται 
από: 

α) «Τοπικό οίνο» της παραγράφου 1 του άρθρου αυ¬ 
τού. 

β) Ανάμιξη Τοπικών οίνων με γεωγραφική ένδειξη 
νομού, ή περιοχής μεγαλύτερης ή μικρότερης νομού 
μεταξύ τους και 

γ) Ανάμιξη Τοπικών οίνων με γεωγραφική ένδειξη νο¬ 
μού ή περιοχής μεγαλύτερης ή μικρότερης νομού με 
οίνους από ποικιλίες αμπέλου και περιοχές που μπο¬ 
ρούν να δώσουν οίνους της κατηγορίας «Ονομασίας 
Προελεύσεως». 

Απαραίτητη προϋπόθεση για τις περιπτώσεις β) και γ) 
είναι, οι οίνοι που αναμιγνύονται να έχουν κοινή προέ¬ 
λευση το υπόψη αμπελουργικό διαμέρισμα και η ανά¬ 
μιξή τους να γίνεται εντός αυτού, είτε στο στάδιο της 
παραγωγής, είτε στο στάδιο της εμπορίας. 

δ) Συνοινοποίηση σταφυλιών ή/και γλευκών προερχο- 
μένων από αμπελουργικές περιοχές καταγωγής τοπικών 
οίνων και από αμπελουργικές ζώνες παραγωγής οίνων 
«Ονομασίας Προελεύσεως», εφόσον αυτές υπάγονται 
στο υπόψη αμπελουργικό διαμέρισμα. 

ε) Οινοποίηση σταφυλιών ή/και γλευκών από αμπε¬ 
λουργικές ζώνες παραγωγής οίνων «Ονομασίας Προε¬ 
λεύσεως», εφόσον αυτές υπάγονται στο υπόψη αμπε¬ 
λουργικό διαμέρισμα.» 

4. Το άρθρο 6 αντικαθίσταται από το ακόλουθο κεί¬ 
μενο: 

«Αρθρο 6 

Ο επιτραπέζιος οίνος, για τον οποίο έχει αναγνω- 
ρισθεί το δικαίωμα χρήσης του όρου «Τοπικός Οίνος» 
παράγεται σύμφωνα με τις προϋποθέσεις του άρθρου 
3 της παρούσας καθώς και της υπουργικής απόφασης 
αναγνώρισής του που προβλέπεται στο άρθρο 9 της 
παρούσας.» 

5. Στο άρθρο 7 η παράγραφος 2 αντικαθίσταται από 
το ακόλουθο κείμενο: 

«2. Με την υπουργική απόφαση του άρθρου 9, που 
καθορίζει τους γενικούς κανόνες παραγωγής ενός συ¬ 
γκεκριμένου τοπικού οίνου, μπορεί ειδικότερα να επιτρέ¬ 
πεται σύμφωνα με τις διατάξεις των Καν(ΕΚ)1493/1999, 
1622/2000, η αύξηση του φυσικού κατ’ όγκο αλκοολικού 
τίτλου (εμπλουτισμός) και η γλύκανση με: 

α) ανακαθαρισμένο συμπυκνωμένο γλεύκος σταφυ¬ 
λιών, ανεξαρτήτως περιοχής προέλευσης. 

β) συμπυκνωμένο γλεύκος σταφυλιών που έχει παρα- 
χθεί από σταφύλια των ποικιλιών και από την αμπελουρ¬ 
γική περιοχή του συγκεκριμένου τοπικού οίνου.» 

6. Στο άρθρο 8 η παράγραφος 2 αντικαθίσταται από 
το ακόλουθο κείμενο: 

«2. Αίτημα για αναγνώριση του δικαιώματος χρήσης 
του όρου «Τοπικός Οίνος» με γεωγραφική ένδειξη αμπε¬ 
λουργικού διαμερίσματος, νομού, ή αμπελουργικής περι¬ 
οχής καταγωγής μεγαλύτερης ή μικρότερης του νομού, 
υποβάλλεται από οποιοδήποτε φυσικό ή νομικό πρόσω¬ 
πο το οποίο παράγει οίνο σε οινοποιητική εγκατάστα¬ 
ση εντός της περιοχής καταγωγής του συγκεκριμένου 
τοπικού οίνου αξιοποιώντας τη σταφυλική παραγωγή 
των αμπελώνων της εν λόγω περιοχής.» 

7. Στο άρθρο 8 η παράγραφος 3 αντικαθίσταται από 
το ακόλουθο κείμενο: 

«3. Η αναγνώριση του ως άνω δικαιώματος, ανεξάρτη¬ 
τα από το φορέα υποβολής του αιτήματος, συνεπάγε¬ 
ται τη χρήση του όρου «Τοπικός Οίνος» σε συνδυασμό 
με συγκεκριμένη ένδειξη καταγωγής, από όλους τους 
φορείς που αξιοποιούν τη σταφυλική παραγωγή των 
αμπελώνων που συνιστούν τη περιοχή καταγωγής του 
συγκεκριμένου αυτού τοπικού οίνου.» 

8. Στο άρθρο 8 η παράγραφος 4 αντικαθίσταται από 
το ακόλουθο κείμενο: 

«4. Δικαίωμα χρήσης της αναγνωρισμένης γεωγρα¬ 
φικής ένδειξης αμπελουργικού διαμερίσματος έχουν 
εκτός από τους φορείς της παραγράφου 3 του πα¬ 
ρόντος άρθρου, τα φυσικά ή νομικά πρόσωπα ακόμη 
και όταν δεν διαθέτουν οινοποιητική εγκατάσταση στο 
υπόψη αμπελουργικό διαμέρισμα, εφόσον εμπορεύονται 
ή προτίθενται να εμπορευθούν τους τοπικούς οίνους 
του διαμερίσματος αυτού είτε αυτούσιους, είτε έπειτα 
από ανάμειξή τους με τις προϋποθέσεις των άρθρων 3 
και 7 της παρούσας απόφασης.» 

9. Στο άρθρο 10 η παράγραφος 2 αντικαθίσταται από 
το ακόλουθο κείμενο: 

«2. Η επισήμανση των τοπικών οίνων γίνεται σύμφωνα 
με τις διατάξεις των Καν(ΕΚ) 1493/1999 και 753/2002 σε 
συνδυασμό με τις διατάξεις της παρούσας απόφασης. 

10. Το άρθρο 12 αντικαθίσταται από το ακόλουθο κεί¬ 
μενο: 

«Άρθρο 12 

Οι διατάξεις της παρούσας απόφασης, εφαρμόζονται 
τηρουμένων των αναλογιών και για τα γλεύκη σταφυ- 
λιών που έχουν υποστεί μερική ζύμωση, τους οίνους 
από υπερώριμα σταφύλια, τους οίνους που προέρχο¬ 
νται από γλεύκη λιασμένων σταφυλιών, τους οίνους 
λικέρ και τους ημιαφρώδεις οίνους, με γεωγραφική έν¬ 
δειξη, σύμφωνα και με τις διατάξεις των Κανονισμών 
(ΕΚ) 1493/1999 του Συμβουλίου και (ΕΚ) 753/2002 της 
Επιτροπής.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2007 

Οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΑΝΤΩΝΙΟΣ ΜΠΕΣΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 267623 (2) 

Καθορισμός πλαισίου επίβλεψης ιδιωτικών φορέων πι¬ 
στοποίησης γεωργικών προϊόντων ή συστημάτων 
και εγγραφής σε επίσημο μητρώο τηρούμενο από 
τον Ο.Π.Ε.ΓΕ.Π. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το ν. 2637/1998 (ΦΕΚ 200Α727.8.1998), όπως τροπο¬ 
ποιήθηκε, συμπληρώθηκε και ισχύει και ειδικότερα τις 
διατάξεις: 


α) του στοιχείου δ' της παραγράφου 2 του άρθρου 
32 του Κεφ. Γ', 

β) των στοιχείων γ' και ι' της παραγράφου 2 του 
άρθρου 32 του Κεφ. Γ', όπως αντικαταστάθηκαν αντί¬ 
στοιχα με τις παραγράφους 9 και 10 του άρθρου 29 του 
ν. 3147/2003 (ΦΕΚ 135Α'/5.6.2003), 

γ) το άρθρο 40 του Κεφ. Γ' του ν. 2637/1998 (ΦΕΚ 
200Α'/27.8.1998), όπως αντικαταστάθηκε με την πα¬ 
ράγραφο 13 του άρθρου 29 του ν. 3147/2003 (ΦΕΚ 
135Α75.6.2003). 

2. Τον Κανονισμό Κατάστασης Προσωπικού Ο.Π.Ε.ΓΕ.Π. 
(υπ’ αριθμ. 228737/2002, ΦΕΚ 263Β'/6.3.2002 κοινή υπουρ¬ 
γική απόφαση), όπως εκάστοτε ισχύει. 

3. Τον Κανονισμό Κατάρτισης και Τήρησης Επίση¬ 
μου Μητρώου Εργαστηρίων Συνεργαζόμενων με τον 
Ο.Π.Ε.ΓΕ.Π. (υπ’ αριθμ. 36030/2000, ΦΕΚ 92 Β'/2.2.2000 
υπουργική απόφαση), όπως εκάστοτε ισχύει. 

4. Την υπ’ αριθμ. 267600/29.3.2007 κοινή υπουργική 
απόφαση «Καθορισμός Πλαισίου Επίβλεψης ιδιωτικών 
φορέων πιστοποίησης γεωργικών προϊόντων ή συστη¬ 
μάτων και εγγραφής σε επίσημο μητρώο τηρούμενο 
από τον Ο.Π.Ε.ΓΕ.Π.» (ΦΕΚ 510/Β'/2007). 

5. Την υπ’ αριθμ. 399/4.11.2003 Γνωμοδότηση του Νο¬ 
μικού Συμβουλίου του Κράτους. 

6. Την υπ’ αριθμ. 07/99η/14.6.2006 απόφαση Διοικητικού 
Συμβουλίου του ΟΠΕΓΕΠ, αποφασίζουμε: 

Αρθρο 1 

Σκοπός 

Σκοπός της παρούσας απόφασης είναι ο καθορισμός 
των απαιτήσεων και των προϋποθέσεων που πρέπει να 
πληρούν οι ιδιωτικοί Φορείς, που δραστηριοποιούνται 
ή επιθυμούν να δραστηριοποιηθούν στην πιστοποίηση 
της εφαρμογής των τυποποιητικών εγγράφων που συ¬ 
ντάσσει, εκδίδει ή/και αναγνωρίζει ο Ο.Π.Ε.ΓΕ.Π., για την 
εγγραφή τους στο επίσημο μητρώο του, καθώς και ο 
καθορισμός διαδικασιών αναγνώρισης και επίβλεψής 
τους, ώστε να διασφαλίζεται η λειτουργία ενιαίου και 
ομοιογενούς πλαισίου αξιόπιστων, αμερόληπτων και 
αποτελεσματικών διαδικασιών επίβλεψης και πιστοποί¬ 
ησης γεωργικών προϊόντων ή συστημάτων αυτών και 
ότι ικανοποιείται η σχετική πολιτική του Υπουργείου 
Αγροτικής Ανάπτυξης και Τροφίμων. 

Αρθρο 2 

Πεδίο Εφαρμογής 

Υπό το σύστημα επίβλεψης της παρούσας απόφασης 
τίθενται υποχρεωτικά όλοι οι ιδιωτικοί Φορείς που δρα¬ 
στηριοποιούνται ή επιθυμούν να δραστηριοποιηθούν 
στην πιστοποίηση της εφαρμογής των τυποποιητικών 
εγγράφων που συντάσσει, εκδίδει ή/και αναγνωρίζει ο 
Οργανισμός Πιστοποίησης και Επίβλεψης Γεωργικών 
Προϊόντων (Ο.Π.Ε.ΓΕ.Π. - ΑΟΒΟΟΕΗΤ) του Υπουργείου 
Αγροτικής Ανάπτυξης και Τροφίμων. 

Άρθρο 3 

Ορισμοί 

Για τους σκοπούς της παρούσας απόφασης ισχύουν 
οι ακόλουθοι ορισμοί: 

1. «Φορέας»: ιδιωτικός Φορέας, που λειτουργεί στην 
Ελλάδα και δραστηριοποιείται ή επιθυμεί να δραστηριο¬ 
ποιηθεί στην πιστοποίηση της εφαρμογής των τυποποι- 
ητικών εγγράφων που συντάσσει, εκδίδει ή αναγνωρίζει 

ο Ο.Π.Ε.ΓΕ.Π. 

2. «Τυποποιητικό Έγγραφο»: τα πρότυπα, οι τεχνικές 
προδιαγραφές, οι τεχνικοί κανόνες ή κάθε άλλη απαίτη¬ 
ση κατά την έννοια των ορισμών του άρθρου 1 της υπ’ 
αριθμ. 98/34/ΕΚ οδηγίας του Ευρωπαϊκού Κοινοβουλίου 
και του Συμβουλίου των ΕΚ (Ε 204/37 ΕΚ), που συντάσ¬ 
σει, εκδίδει ή/και αναγνωρίζει ο Ο.Π.Ε.ΓΕ.Π. στον τομέα 
των γεωργικών προϊόντων. 

3. «Μητρώο Φορέων Πιστοποίησης»: κατάλογος των 
Φορέων που έχουν αναγνωριστεί από τον Ο.Π.Ε.ΓΕ.Π. και 
έχουν εγγράφει από αυτόν σύμφωνα με τη διαδικασία 
της παρούσας απόφασης. 

4. «Πεδίο Εγγραφής»: η δραστηριότητα που αφορά 
στην πιστοποίηση της εφαρμογής ενός ή περισσοτέρων 
τυποποιητικών εγγράφων για την οποία έχει αναγνω¬ 
ριστεί ο Φορέας από τον Ο.Π.Ε.ΓΕ.Π. 

5. «Γεωργικά Προϊόντα»: τα προϊόντα του εδάφους, της 
κτηνοτροφίας και της αλιείας, καθώς και τα προϊόντα 
πρώτης μεταποίησης τα οποία έχουν άμεση σχέση με 
αυτά (άρθρο 32 της Συνθήκης περί Ιδρύσεως της Ευ¬ 
ρωπαϊκής Κοινότητας, όπως εκάστοτε ισχύει). 

6. «Γεωργικά Συστήματα»: Τα συστήματα διαχείρισης 
που εγκαθιστούν οι επιχειρήσεις/εκμεταλλεύσεις πα¬ 
ραγωγής γεωργικών προϊόντων όταν εφαρμόζουν τα 
τυποποιητικό έγγραφα και αφορούν τη διαχείριση της 
ποιότητας ή/και της προέλευσης ή/και της ασφάλειας 
του προϊόντος ή/και της προστασίας του περιβάλλο¬ 
ντος, κ.λπ. 

Αρθρο 4 
Γ ενικές Αρχές 

1. Οι Φορείς που εντάσσονται στο σύστημα επίβλεψης 
της παρούσας απόφασης, παρέχουν εμπιστοσύνη ότι τα 
γεωργικά προϊόντα ή τα συστήματα που πιστοποιούν 
συμμορφώνονται συστηματικά με τις απαιτήσεις των 
τυποποιητικών εγγράφων και των αντίστοιχων κατευ¬ 
θυντήριων οδηγιών. 

2. Η αξιοπιστία της διαδικασίας επίβλεψης των Φορέ¬ 
ων διασφαλίζεται από το νομικό πλαίσιο του Ο.Π.Ε.ΓΕ.Π., 
που τελεί υπό την εποπτεία του Υπουργού Αγροτικής 
Ανάπτυξης και Τροφίμων, τους κανονισμούς λειτουργίας 
του, την οργανωτική του διάρθρωση, τη Διοικητική και 
την οικονομική του αυτοτέλεια καθώς και την παρούσα 
απόφαση. 

3. Όλοι οι Φορείς αντιμετωπίζονται από τον Ο.Π.Ε.ΓΕ.Π. 
ισότιμα, αντικειμενικά, αμερόληπτα και εμπιστευτικά. 

4. Οι Φορείς που αναγνωρίζονται σύμφωνα με την 
παρούσα απόφαση, εγγράφονται στο επίσημο Μη¬ 
τρώο Φορέων Πιστοποίησης που τηρεί ο Ο.Π.Ε.ΓΕ.Π. 
και εντάσσονται στο σύστημα επίβλεψης της παρούσας 
απόφασης. 

5. Οι πιστοποιήσεις που παρέχουν οι Φορείς που τυγ¬ 
χάνουν αναγνώρισης θεωρούνται μεταξύ τους ισότιμες 
και αμοιβαία αναγνωρίσιμες. 

Αρθρο 5 

Προϋποθέσεις Αναγνώρισης Φορέα 

1. Ο Φορέας, φυσικό ή νομικό πρόσωπο, προκειμένου 
να αναγνωριστεί η δραστηριοποίησή του στην πιστο¬ 
ποίηση της εφαρμογής των τυποποιητικών εγγράφων 
που συντάσσει, εκδίδει ή/και αναγνωρίζει ο Ο.Π.Ε.ΓΕ.Π., 
πρέπει να πληροί τις ακόλουθες προϋποθέσεις: 

1.1 Να διαθέτει έδρα νομίμως εγκατεστημένη στην 
ημεδαπή. 


1.2 Να διαθέτει επίσημο κωδικοποιημένο Καταστατικό, 
με τις τυχόν τροποποιήσεις του, και εσωτερικό Κανονι¬ 
σμό Λειτουργίας, καθώς επίσης, και να αποδεικνύεται 
η επίσημη νόμιμη εκπροσώπησή του. 

1.3 Να διαθέτει πιστοποιητικό διαπίστευσης από το 
Ε.ΣΥ.Δ ή άλλο Φορέα Διαπίστευσης μέλος της σχετικής 
Συμφωνίας Αμοιβαίας Αναγνώρισης (ΜΙΑ) της Ευρωπα¬ 
ϊκής Συνεργασίας για τη Διαπίστευση (ΕΑ), για το πεδίο 
που αιτείται εγγραφή στο μητρώο του Ο.Π.Ε.ΓΕ.Π. 

1.4 Οι επιθεωρητές - ελεγκτές - εμπειρογνώμονες 
που απασχολεί να είναι εγγεγραμμένοι στο Μητρώο 
Επιθεωρητών του Ο.Π.Ε.ΓΕ.Π. με εξειδίκευση στο πε¬ 
δίο εγγραφής. Οι προϋποθέσεις ένταξης στο Μητρώο, 
ανά κατηγορία, τα δικαιώματα και οι υποχρεώσεις θα 
καθορίζονται με απόφαση του Υπουργού Αγροτικής 
Ανάπτυξης και Τροφίμων. Μέχρι την ενεργοποίηση του 
εν λόγω Μητρώου οι επιθεωρητές - ελεγκτές - εμπει¬ 
ρογνώμονες θα αξιολογούνται από την Επιτροπή του 
άρθρου 6 της παρούσας απόφασης. 

1.5 Να διασφαλίζει ότι η αξιολόγηση της συμμόρφωσης 
της ελεγχόμενης από αυτόν επιχείρησης/εκμετάλλευ- 
σης πραγματοποιείται, για τις ανάγκες της επίβλεψης, 
σύμφωνα με τις απαιτήσεις των τυποποιητικών εγγρά¬ 
φων και των κατευθυντήριων οδηγιών που εκδίδει ή/και 
αναγνωρίζει ο Ο.Π.Ε.ΓΕ.Π. για το πεδίο εγγραφής. 

1.6 Να αποδεικνύει συμμόρφωση με την παρούσα από¬ 
φαση και τις κατευθυντήριες οδηγίες και κανονισμούς 
που εκδίδει ή/και αναγνωρίζει ο Ο.Π.Ε.ΓΕ.Π. 

2. Φορείς που δε διαθέτουν Πιστοποιητικό Διαπίστευ¬ 
σης, για το πεδίο εγγραφής στο Μητρώο, ως ορίζε¬ 
ται στην παρ. 1.3 του παρόντος άρθρου, δύνανται κατ’ 
εξαίρεση να τους χορηγείται προσωρινή εγγραφή για 
ανώτατο χρονικό διάστημα ενός (1) έτους, εφόσον πλη¬ 
ρούν τις υπόλοιπες από τις παραπάνω προϋποθέσεις και 
έχουν σχεδιάσει και εγκαταστήσει σύστημα ποιότητας 
σύμφωνα με τις απαιτήσεις των προτύπων ΕΝ 45011 
ή/και ΕΝ 45012 ή/και ΙδΟ/ΙΕΟ 66 για το εν λόγω πεδίο 
εγγραφής. 

Εντός του ως άνω χρονικού διαστήματος οι προαναφερό- 
μενοι Φορείς οφείλουν να προσκομίσουν στον Ο.Π.Ε.ΓΕ.Π. 
το Πιστοποιητικό Διαπίστευσης, οπότε ακολουθείται η 
διαδικασία που προβλέπεται στο άρθρο 8. 

Αρθρο 6 

Συγκρότηση Συμβουλίου Αναγνώρισης και 
Επιτροπών Αναγνώρισης/Επίβλεψης Φορέα 

1. Με απόφαση του Διοικητικού Συμβουλίου του 
Ο.Π.Ε.ΓΕ.Π. συγκροτείται πενταμελές Συμβούλιο Αναγνώ¬ 
ρισης αποτελούμενο από τον Πρόεδρο και τέσσερα (4) 
μέλη. Στο Συμβούλιο Αναγνώρισης δύναται να καλούνται 
και εμπειρογνώμονες. 

2. Στο Συμβούλιο της προηγούμενης παραγράφου θα 
συμμετέχουν: τρεις (3) Διευθυντές ή Τμηματάρχες του 
Ο.Π.Ε.ΓΕ.Π., ένας (1) Διευθυντής ή Τμηματάρχης της αρ¬ 
μόδιας Γ ενικής Διεύθυνσης ή Διεύθυνσης του Υπουργεί¬ 
ου Αγροτικής Ανάπτυξης και Τροφίμων, κατά περίπτωση, 
με τον αναπληρωτή του, που ορίζεται με απόφαση του 
Γ ενικού Γ ραμματέα του Υπουργείου Αγροτικής Ανάπτυ¬ 
ξης και Τροφίμων καθώς επίσης και ένας εκπρόσωπος 
της ΠΑΣΕΓΕΣ, με τον αναπληρωτή του, οριζόμενοι με 
απόφαση του Διοικητικού Συμβουλίου αυτής. 

3. Το Συμβούλιο Αναγνώρισης λειτουργεί με βάση Κα¬ 
νονισμό Εσωτερικής Λειτουργίας που εκπονείται από 

την Αρμόδια Διεύθυνση του Ο.Π.Ε.ΓΕ.Π και εγκρίνεται 
από το Διοικητικό του Συμβούλιο. 

4. Για κάθε περίπτωση αναγνώρισης ή επίβλεψης, συ¬ 
γκροτείται τριμελής Επιτροπή Αναγνώρισης και Επί¬ 
βλεψης, με απόφαση του Διευθύνοντος Συμβούλου του 
Ο.Π.Ε.ΓΕ.Π., αποτελούμενη κατ’ ελάχιστον από τον Επικε¬ 
φαλής και δύο (2) μέλη. Τα μέλη της εν λόγω Επιτροπής, 
επιλέγονται με βάση τα προσόντα τους, έτσι ώστε να 
διασφαλίζεται η ανεξαρτησία, αμεροληψία, αντικειμε¬ 
νικότητα και εμπιστευτικότητα κατά την άσκηση του 
έργου τους και ορίζονται, ανά τυποποιητικό έγγραφο, 
με απόφαση του Διοικητικού Συμβουλίου του Ο.Π.Ε.ΓΕ.Π., 
μετά από εισήγηση της αρμόδιας Διεύθυνσής του. Στην 
Επιτροπή Αναγνώρισης ή Επίβλεψης δύναται να καλού¬ 
νται και εμπειρογνώμονες. 

Αρθρο 7 

Διαδικασία Αναγνώρισης και Επίβλεψης Φορέα 

1. Η διαδικασία αναγνώρισης και επίβλεψης αφορά 
την αναζήτηση αντικειμενικών αποδείξεων για τη συμ¬ 
μόρφωση του Φορέα με τις προϋποθέσεις αναγνώρισης 
που περιγράφονται στο άρθρο 5 της παρούσας, μέσω 
επιθεωρήσεων που διενεργούνταί: 

α) στην έδρα του Φορέα, 

β) στις περιφερειακές μονάδες του Φορέα, εάν υπάρ¬ 
χουν, 

γ) στις πιστοποιημένες επιχειρήσεις/εκμεταλλεύσεις 
του Φορέα. 

2. Η διαδικασία αναγνώρισης και επίβλεψης του Φο¬ 
ρέα, περιλαμβάνει τα παρακάτω στάδια: 

2.1 Ανταλλαγή Πληροφοριών 

2.1.1 Ο Φορέας που ενδιαφέρεται να αναγνωρισθεί, 
επικοινωνεί εγγράφως με τον Ο.Π.Ε.ΓΕ.Π., προκειμένου 
να παραλάβει το σχετικό πληροφοριακό υλικό (αίτηση, 
τιμοκατάλογος υπηρεσιών, κατευθυντήριες οδηγίες, 
κ.α.). 

2.1.2 Ο Ο.Π.Ε.ΓΕ.Π. παρέχει σε κάθε Φορέα πληροφορίες 
για τη διαδικασία αναγνώρισης και επίβλεψης σύμφωνα 
με τη διαδικασία της παρούσας απόφασης. 

2.2 Υποβολή Αίτησης 

2.2.1 Ο Φορέας υποβάλλει στον Ο.Π.Ε.ΓΕ.Π. συμπληρω¬ 
μένο το ειδικό έντυπο Αίτησης, συνοδευόμενο από τα 
δικαιολογητικά που προβλέπονται σε αυτό. 

2.2.2 Δικαίωμα υποβολής Αίτησης έχουν οι Φορείς: 

α) που δραστηριοποιούνται ήδη στην πιστοποίηση 

γεωργικών προϊόντων ή συστημάτων, 

β) που επιθυμούν να δραστηριοποιηθούν στην πιστο¬ 
ποίηση γεωργικών προϊόντων ή συστημάτων και εισέρ¬ 
χονται στο σύστημα επίβλεψης για πρώτη φορά, 

γ) που τους έχει ανακληθεί η αναγνώριση δραστη- 
ριοποίησης στην πιστοποίηση γεωργικών προϊόντων ή 
συστημάτων, 

δ) που δεν έτυχαν αναγνώρισης σε προγενέστερες 
αιτήσεις, 

ε) που επιθυμούν την επέκταση ή τον περιορισμό του 
πεδίου εγγραφής τους. 

2.3 Αξιολόγηση Αίτησης 

2.3.1 Η Επιτροπή Αναγνώρισης εξετάζει την πληρότητα 
της Αίτησης και τα δικαιολογητικά που συνυποβάλλο¬ 
νται και την αξιολογεί. 

2.3.2 Εάν διαπιστωθούν ελλείψεις ή εντοπιστούν στοι¬ 
χεία για τα οποία απαιτούνται περαιτέρω διευκρινήσεις, 
ο Ο.Π.Ε.ΓΕ.Π. ενημερώνει εγγράφως το Φορέα, ο οποίος 


οφείλει να απαντήσει εγγράφως το αργότερο εντός 
δεκαπέντε (15) εργάσιμων ημερών από την παραλαβή 
της σχετικής ειδοποίησης. 

2.3.3 Εάν ο Φορέας δεν ανταποκριθεί εντός του κα¬ 
θορισμένου χρονικού διαστήματος ή αν και μετά την 
ως άνω διαδικασία διαπιστωθεί ότι εξακολουθούν να 
υφίστανται λόγοι που δεν επιτρέπουν τη συνέχιση της 
διαδικασίας αναγνώρισης, η Επιτροπή Αναγνώρισης ει- 
σηγείται στο Συμβούλιο Αναγνώρισης να τεθεί η αίτηση 
του Φορέα στο αρχείο. 

2.3.4 Το Διοικητικό Συμβούλιο εξετάζει την εισήγηση 
του Συμβουλίου Αναγνώρισης και αποφασίζει για την 
υποβολή σχετικής αιτιολογημένης γνώμης στον Υπουρ¬ 
γό Αγροτικής Ανάπτυξης και Τροφίμων. Η αιτιολογημέ¬ 
νη γνώμη του Διοικητικού Συμβουλίου του Ο.Π.Ε.ΓΕ.Π. 
διαβιβάζεται στον Υπουργό Αγροτικής Ανάπτυξης και 
Τροφίμων, μέσω των συναρμοδίων Γενικών Διευθύνσε¬ 
ων του Υπουργείου, ο οποίος και αποφασίζει σχετικά. 
Τα τυχόν καταβληθέντα κόστη από το Φορέα δεν επι- 
στρέφονται. 

Σε περίπτωση που ο Φορέας εξακολουθεί να επιθυμεί 
να αναγνωριστεί πρέπει να υποβάλλει νέα αίτηση. 

2.3.5 Αν δεν διαπιστωθούν ελλείψεις, η Επιτροπή Ανα¬ 
γνώρισης προγραμματίζει τη διενέργεια επιθεώρησης 
του Φορέα σύμφωνα με τα κριτήρια και τα σχήματα 
ελέγχου που καθορίζει ο Ο.Π.Ε.ΓΕ.Π. και όπως περιγρά- 
φεται στις παρ. 2.4 έως 2.7. 

2.4 Επιθεώρηση στην έδρα του Φορέα 

2.4.1 Η Επιτροπή Αναγνώρισης σε συνεννόηση με το 
Φορέα αποφασίζει την ημερομηνία διεξαγωγής της επι¬ 
θεώρησης και αποστέλλει στο Φορέα το πρόγραμμα 
της επιθεώρησης, το οποίο περιλαμβάνει το αντικείμενο 
επιθεώρησης, τον τόπο και τη χρονική διάρκεια της 
επιθεώρησης, καθώς και τα ονόματα και την ιδιότητα 
των μελών που συγκροτούν την Επιτροπή Αναγνώρι¬ 
σης. Το πρόγραμμα της επιθεώρησης αποστέλλεται 
στο Φορέα τουλάχιστον πέντε (5) εργάσιμες ημέρες 
πριν τη διενέργεια της εν λόγω επιθεώρησης. Ο Φορέας 
υποχρεούται να αποστέλλει τη γραπτή αποδοχή του 
προγράμματος επιθεώρησης. 

2.4.2 Ο Φορέας μέσω του νομίμου εκπροσώπου του, 
έχει τη δυνατότητα να ζητήσει εγγράφως, εντός τριών 
(3) εργάσιμων ημερών από την κοινοποίηση του προ¬ 
γράμματος επιθεώρησης, με τεκμηριωμένη αιτιολόγη¬ 
ση, την αντικατάσταση μέλους ή μελών της Επιτροπής 
Αναγνώρισης, εφόσον συντρέχουν σοβαροί λόγοι. Στην 
περίπτωση αυτή ο Ο.Π.Ε.ΓΕ.Π. αξιολογεί το υποβληθέν 
αίτημα και εφόσον τούτο γίνει αποδεκτό, μεριμνά για 
τον επανακαθορισμό της σύνθεσης της ομάδας επι¬ 
θεώρησης και αποστέλλει εκ νέου πρόγραμμα επιθε¬ 
ώρησης. 

2.4.3 Κατά τη διαδικασία της επιθεώρησης, οφείλει να 
παρίσταται ο νόμιμος εκπρόσωπος του Φορέα, ο οποίος 
υποχρεούται να παρέχει στην Επιτροπή Αναγνώρισης 
κάθε στοιχείο για τη διευκόλυνση του έργου της. 

2.5 Επιθεώρηση στις περιφερειακές μονάδες του Φο¬ 
ρέα 

2.5.1 Σε περίπτωση που ο Φορέας διαθέτει περιφερει¬ 
ακές μονάδες, η Επιτροπή Αναγνώρισης διαμορφώνει 
το πρόγραμμα των επιθεωρήσεών τους, το οποίο κοι¬ 
νοποιεί στο Φορέα τουλάχιστον πέντε (5) εργάσιμες 
ημέρες πριν την έναρξη της εφαρμογής του. 

2.5.2 Κατά τη διαδικασία της επιθεώρησης, οφείλει να 
παρίσταται ο νόμιμος εκπρόσωπος του Φορέα ή εξου¬ 
σιοδοτημένος εκπρόσωπός του, ο οποίος υποχρεούται 
να παρέχει στην Επιτροπή Αναγνώρισης κάθε στοιχείο 
για τη διευκόλυνση του έργου της. 

2.6 Επιθεώρηση σε επιχειρήσεις/εκμεταλλεύσεις του 
Φορέα 

2.6.1 Η αναγνώριση Φορέα περιλαμβάνει οπωσδήποτε 
την παρακολούθηση επιθεωρήσεων στις επιχειρήσεις/ 
εκμεταλλεύσεις που διενεργεί ο Φορέας. 

2.6.2 Η Επιτροπή Αναγνώρισης παρίσταται στις επιθε¬ 
ωρήσεις που διενεργεί ο Φορέας στις επιχειρήσεις/εκ- 
μεταλλεύσεις, σύμφωνα με το πρόγραμμα επιθεωρήσε¬ 
ων που έχει κοινοποιήσει στον Ο.Π.Ε.ΓΕ.Π, προκειμένου 
να αξιολογήσει τη διαδικασία της επιθεώρησης καθώς 
και το έργο των επιθεωρητών του Φορέα. 

2.6.3 Στην περίπτωση που στο στάδιο αυτό ο Φορέας 
δε διαθέτει επιχείρηση/εκμετάλλευση προς επιθεώρηση, 
η διαδικασία αναγνώρισης του Φορέα συνεχίζεται και 
δύναται να ολοκληρωθεί σύμφωνα με τη διαδικασία 
της παρ. 2.7 του παρόντος άρθρου, με την υποχρέωση 
του τελευταίου να ενημερώσει τον Ο.Π.Ε.ΓΕ.Π. ώστε η 
Επιτροπή Αναγνώρισης να παρίσταται στην πρώτη επι¬ 
θεώρηση που θα διενεργήσει. 

2.7 Ολοκλήρωση της διαδικασίας επιθεώρησης του 
Φορέα 

2.7.1 Μετά την ολοκλήρωση των διαδικασιών που ανα- 
φέρονται στις παραγράφους 2.4, 2.5 και 2.6 του πα¬ 
ρόντος άρθρου, η Επιτροπή Αναγνώρισης καταγράφει 
στην Έκθεση Επιθεώρησης τα ευρήματά της και τα 
παρουσιάζει στο Φορέα. 

2.7.2 Η Έκθεση Επιθεώρησης συνυπογράφεται υπο¬ 
χρεωτικά από το νόμιμο εκπρόσωπο του Φορέα, υπο¬ 
δηλώνοντας την αποδοχή του περιεχομένου της. Τυ¬ 
χόν επιφυλάξεις και αντιρρήσεις του Φορέα επί του 
περιεχομένου της Έκθεσης μπορούν να αναφερθούν 
στο σχετικό εδάφιο του εντύπου κατά τη διάρκεια της 
παρουσίασής του στο Φορέα. 

2.7.3 Άρνηση υπογραφής της Έκθεσης Επιθεώρησης 
από τον παριστάμενο νόμιμο εκπρόσωπο του Φορέα, 
συνεπάγεται την αρνητική εισήγηση της Επιτροπής Ανα¬ 
γνώρισης για την αποδοχή του Φορέα. 

2.7.4 Αντίγραφο της Έκθεσης Επιθεώρησης παραδί- 
δεται στο Φορέα και το πρωτότυπο υποβάλλεται στον 
Ο.Π.Ε.ΓΕ.Π. 

2.7.5 Ο Φορέας υποβάλλει, εντός δέκα (10) εργάσιμων 
ημερών από την ημερομηνία παράδοσης σε αυτόν του 
αντιγράφου της Έκθεσης Επιθεώρησης, διορθωτικές 
ενέργειες καθώς και το χρόνο υλοποίησής τους, για τα 
ευρήματα αυτά. Η Επιτροπή Αναγνώρισης οφείλει εντός 
δέκα (10) εργάσιμων ημερών να ενημερώσει το Φορέα 
για την αποδοχή ή μη των προτεινόμενων διορθωτικών 
ενεργειών και του χρόνου υλοποίησής τους. 

2.7.6 Στην περίπτωση μη αποδοχής των διορθωτι¬ 
κών ενεργειών, ο Φορέας υποχρεούται εντός πέντε (5) 
εργάσιμων ημερών να αποστείλει εκ νέου διορθωτι¬ 
κές ενέργειες για αξιολόγησή τους από την Επιτροπή 
Αναγνώρισης. Η Επιτροπή Αναγνώρισης εντός πέντε (5) 
εργάσιμων ημερών τις αξιολογεί και στην περίπτωση 
μη αποδοχής τους προβαίνει σε αρνητική εισήγηση για 
την αναγνώριση του Φορέα. 

2.7.7 Η επαλήθευση της υλοποίησης των διορθωτι¬ 
κών ενεργειών μπορεί να πραγματοποιηθεί είτε με 


αποστολή αντικειμενικών αποδείξεων στον Ο.Π.Ε.ΓΕ.Π. 
είτε με διενέργεια επιθεώρησης από την Επιτροπή Ανα¬ 
γνώρισης. 

2.7.8 Σε περίπτωση που, μετά τη διαδικασία της 
παρ.2.7.7 του παρόντος άρθρου, διαπιστωθεί από την 
Επιτροπή Αναγνώρισης ότι δεν υλοποιήθηκαν από το 
Φορέα οι διορθωτικές ενέργειες ή ότι αυτές δεν υλο¬ 
ποιήθηκαν εντός του καθορισμένου χρονικού διαστή¬ 
ματος, η Επιτροπή Αναγνώρισης προβαίνει σε αρνητική 
εισήγηση για την αναγνώριση του Φορέα. 

Άρθρο 8 

Αναγνώριση Φορέα 

Ια) Μετά την ολοκλήρωση των διαδικασιών του άρ¬ 
θρου 7 ή των περιπτώσεων 2.3.3., 2.3.4., 2.7.3., 2.7.8. του 
άρθρου 7 της παρούσας, η Επιτροπή Αναγνώρισης υπο¬ 
βάλει τηνΈκθεση αξιολόγησης στην αρμόδια Διεύθυνση 
του Ο.Π.Ε.ΓΕ.Π. η οποία αποστέλλει τον πλήρη φάκελο 
στο Συμβούλιο Αναγνώρισης. 

β) Το Συμβούλιο Αναγνώρισης εξετάζει τον φάκελο του 
Φορέα και εισηγείται σχετικά στο Διοικητικό Συμβούλιο 
του Ο.Π.Ε.ΓΕ.Π. για την έκδοση από αυτό αιτιολογημένης 
γνώμης για την αναγνώριση ή μη του Φορέα. 

2. Το Διοικητικό Συμβούλιο του Ο.Π.Ε.ΓΕ.Π. εκδίδει αιτι¬ 
ολογημένη γνώμη για την αναγνώριση και εγγραφή ή μη 
του Φορέα στο Μητρώο, καθώς και τη διάρκεια ισχύος 
της αναγνώρισης, η οποία είναι τρία (3) έτη. Υφίσταται 
περίπτωση να χορηγηθεί αναγνώριση μικρότερης χρο¬ 
νικής ισχύος μόνο εφόσον αυτό ζητηθεί από το Φορέα 
ή αν αυτό κριθεί απαραίτητο από τον Υπουργό Αγρο¬ 
τικής Ανάπτυξης και Τροφίμων, λόγω των ιδιαίτερων 
χαρακτηριστικών αυτής. 

3. Στην περίπτωση που το Διοικητικό Συμβούλιο του 
Ο.Π.Ε.ΓΕ.Π. εκδίδει αιτιολογημένη γνώμη για τη μη ανα¬ 
γνώριση του Φορέα, ενημερώνεται γραπτά ο Φορέας, ο 
οποίος μπορεί να ασκήσει τεκμηριωμένη ένσταση εντός 
δέκα (10) εργάσιμων ημερών από την ημερομηνία ενη¬ 
μέρωσής του. Η ένσταση κατατίθεται στον Ο.Π.Ε.ΓΕ.Π., 
ο οποίος και τη διαβιβάζει στην Επιτροπή Ενστάσεων 
επί των αποφάσεων του Διοικητικού Συμβουλίου του 
Ο.Π.Ε.ΓΕ.Π και χειρίζεται όπως προβλέπεται στο άρθρο 
16 σημείο Γ της παρούσας απόφασης. 

4. Στην περίπτωση που το Διοικητικό Συμβούλιο του 
Ο.Π.Ε.ΓΕ.Π. εκδίδει αιτιολογημένη γνώμη για την ανα¬ 
γνώριση του Φορέα, αυτή διαβιβάζεται στον Υπουργό 
Αγροτικής Ανάπτυξης και Τροφίμων, μέσω των συναρ- 
μοδίων Γ ενικών Διευθύνσεων του Υπουργείου, ο οποίος 
και αποφασίζει για την αναγνώριση του Φορέα. 

5. Η ανωτέρω απόφαση διαβιβάζεται στο Φορέα και 
κοινοποιείται στον Ο.Π.Ε.ΓΕ.Π. και στην περίπτωση ανα¬ 
γνώρισης υπογράφεται Σύμβαση Επίβλεψης μεταξύ του 
Φορέα και του Ο.Π.Ε.ΓΕ.Π. Ο Ο.Π.Ε.ΓΕ.Π., στο πλαίσιο 
των αρμοδιοτήτων του, χορηγεί στον αναγνωρισμένο 
Φορέα τη δυνατότητα χρήσης των προβλεπομένων από 
το άρθρο 13 Σημάτων Πιστοποίησης και του εκχωρεί 
το δικαίωμα διαχείρισης αυτών μετά από απόφαση του 
Γ ενικού Γ ραμματέα του Υπουργείου Αγροτικής Ανάπτυ¬ 
ξης και Τροφίμων. 

6. Εφόσον ο Φορέας επιθυμεί την ανανέωση της 
ισχύος της αναγνώρισης, οφείλει να υποβάλλει στον 
Ο.Π.Ε.ΓΕ.Π. νέα Αίτηση τουλάχιστον έξι (6) μήνες πριν 
από τη λήξη της ισχύος της, οπότε ακολουθείται εκ νέου 
η διαδικασία του άρθρου 7 της παρούσας απόφασης. 

7. Κατά παρέκκλιση της παρ. 2 του παρόντος άρθρου, 
στο Φορέα που κατά τη διαδικασία αναγνώρισής του 
δε διαθέτει επιχείρηση/εκμετάλλευση προς πιστοποί¬ 
ηση, μπορεί να του χορηγηθεί προσωρινή αναγνώριση 
για ανώτατο χρονικό διάστημα ενός (1) έτους, εφόσον 
πληροί τις υπόλοιπες από τις προϋποθέσεις του άρθρου 
5 της παρούσας. Εντός του ως άνω χρονικού διαστήμα¬ 
τος, ο Φορέας οφείλει να ενημερώσει τον Ο.Π.Ε.ΓΕ.Π. για 
την ένταξη πιστοποιημένης επιχείρησης/εκμετάλλευσης, 
οπότε ακολουθείται η διαδικασία των παρ. 2.6 και 2.7 
του άρθρου 7 και του χορηγείται αναγνώριση όπως 
προβλέπεται στο άρθρο 8, για τρία (3) επιπλέον έτη. 

Άρθρο 9 

Επέκταση ή Περιορισμός του Πεδίου Εγγραφής 

1. Για την επέκταση ή περιορισμό του πεδίου εγγρα¬ 
φής του Φορέα, ο Φορέας υποχρεούται να υποβάλει 
νέο έντυπο Αίτησης στον Ο.Π.Ε.ΓΕ.Π., σύμφωνα με τη 
διαδικασία που προβλέπεται στην παράγραφο 2.2 του 
άρθρου 7 της παρούσας απόφασης. 

2. Η Αίτηση αξιολογείται όπως προβλέπεται στην πα¬ 
ράγραφο 2.3 του άρθρου 7 και εφόσον αποφασιστεί από 
την Επιτροπή Αναγνώρισης ότι απαιτείται επιθεώρηση, 
ακολουθείται η διαδικασία των άρθρων 7 και 8 της 
παρούσας απόφασης. 

3. Η Επιτροπή Αναγνώρισης ή Επίβλεψης εισηγείται 
για την επέκταση ή τον περιορισμό του πεδίου εγ¬ 
γραφής του Φορέα στο Συμβούλιο Αναγνώρισης, το 
οποίο εισηγείται σχετικά στο Διοικητικό Συμβούλιο του 
Ο.Π.Ε.ΓΕ.Π σύμφωνα με τη διαδικασία του άρθρου 8 
της παρούσας. Το Διοικητικό Συμβούλιο του Ο.Π.Ε.ΓΕ.Π. 
εκδίδει αιτιολογημένη γνώμη για την επέκταση ή περι¬ 
ορισμό του πεδίου εγγραφής του Φορέα. 

4. Στην περίπτωση που το Διοικητικό Συμβούλιο του 
Ο.Π.Ε.ΓΕ.Π. εκδίδει αιτιολογημένη γνώμη για τη μη επέ¬ 
κταση ή μη περιορισμό του πεδίου εγγραφής του Φορέα, 
ενημερώνεται γραπτά ο Φορέας, ο οποίος μπορεί να 
ασκήσει τεκμηριωμένη ένσταση εντός δέκα (10) εργά¬ 
σιμων ημερών από την ημερομηνία ενημέρωσής του. Η 
ένσταση κατατίθεται στον Ο.Π.Ε.ΓΕ.Π., ο οποίος και τη 
διαβιβάζει στην Επιτροπή Ενστάσεων επί των αποφά¬ 
σεων του Διοικητικού Συμβουλίου του Ο.Π.Ε.ΓΕ.Π και τη 
χειρίζεται όπως προβλέπεται στο άρθρο 16 σημείο Γ 
της παρούσας απόφασης. 

5. Στην περίπτωση που το Διοικητικό Συμβούλιο του 
Ο.Π.Ε.ΓΕ.Π. εκδίδει αιτιολογημένη γνώμη για την επέκτα¬ 
ση ή τον περιορισμό του πεδίου εγγραφής του Φορέα, 
αυτή διαβιβάζεται στον Υπουργό Αγροτικής Ανάπτυξης 
και Τροφίμων, μέσω των συναρμοδίων Γενικών Διευ¬ 
θύνσεων του Υπουργείου, ο οποίος και αποφασίζει για 
την επέκταση ή περιορισμό του πεδίου εγγραφής του 
Φορέα και ακολουθείται η διαδικασία του άρθρου 8 της 
παρούσας απόφασης. 

Αρθρο 10 

Μητρώο Φορέων Πιστοποίησης 

1. Ο Ο.Π.Ε.ΓΕ.Π. καταρτίζει και τηρεί, ανά πεδίο εγ¬ 
γραφής, ενημερωμένο Μητρώο των Φορέων που έχουν 
αναγνωριστεί σύμφωνα με τη διαδικασία του άρθρου 
8 της παρούσας απόφασης. 

2. Τα στοιχεία του Μητρώου των Φορέων δημοσιο¬ 
ποιούνται από τον Ο.Π.Ε.ΓΕ.Π. 


Αρθρο 11 

Μητρώο Πιστοποιημένων Επιχειρήσεων/ 
Εκμεταλλεύσεων 

1. Ο Ο.Π.Ε.ΓΕ.Π. καταρτίζει και τηρεί ανά πεδίο εγγρα¬ 
φής ενημερωμένο Μητρώο των Πιστοποιημένων Επιχει- 
ρήσεων/Εκμεταλλεύσεων από τους Φορείς που έχουν 
αναγνωριστεί σύμφωνα με τη διαδικασία του άρθρου 
8 της παρούσας απόφασης. 

2. Τα στοιχεία του Μητρώου Πιστοποιημένων Επιχει- 
ρήσεων/Εκμεταλλεύσεων περιλαμβάνουν τα στοιχεία 
επιχείρησης/εκμετάλλευσης (διεύθυνση, επωνυμία, νό¬ 
μιμος εκπρόσωπος), καλλιέργεια/ες, ζωϊκό κεφάλαιο, 
περιοχή/ές, μονάδες, αριθμός αγροτεμαχίων, αριθμός 
παραγωγών, μέγεθος καλλιέργειας κλπ., και το φορέα 
Πιστοποίησης, όπως ορίζεται στις κατευθυντήριες οδη¬ 
γίες. 

3. Τα στοιχεία του Μητρώου Πιστοποιημένων Επιχει- 
ρήσεων/Εκμεταλλεύσεων δημοσιοποιούνται από τον 
Ο.Π.Ε.ΓΕ.Π. 

Αρθρο 12 
Επίβλεψη Φορέα 

1. Η επίβλεψη του Φορέα από τον Ο.Π.Ε.ΓΕ.Π. έχει σκο¬ 
πό την εξασφάλιση της συνεχούς συμμόρφωσής του με 
τις προϋποθέσεις, τις υποχρεώσεις και τις λοιπές απαι¬ 
τήσεις που αναφέρονται στην παρούσα απόφαση. 

2. Ο Ο.Π.Ε.ΓΕ.Π. επιβλέπει τους Φορείς που είναι εγ¬ 
γεγραμμένοι στο Μητρώο Φορέων Πιστοποίησης που 
τηρεί, διενεργώντας τουλάχιστον μια (1) επιθεώρηση 
ετησίως. Η επιθεώρηση πραγματοποιείται από την Επι¬ 
τροπή Επίβλεψης του άρθρου 6 της παρούσας, σύμφωνα 
με της διαδικασίες που περιγράφονται στις παρ. 2.4 έως 
2.7 του άρθρου 7 της παρούσας απόφασης. 

3. Ο Ο.Π.Ε.ΓΕ.Π., όταν το κρίνει απαραίτητο, μπορεί 
να διενεργεί εκτάκτους ελέγχους στο Φορέα, σε επι- 
χειρήσεις/εκμεταλλεύσεις που πιστοποιούνται από το 
Φορέα ή σε κάθε χώρο εμπορίας των προϊόντων των 
επιχειρήσεων/εκμεταλλεύσεων που πιστοποιούνται από 
το Φορέα, κατόπιν προειδοποίησης ή χωρίς προηγούμε¬ 
νη ειδοποίηση. Οι έλεγχοι αυτοί μπορούν να έχουν είτε 
προληπτικό χαρακτήρα είτε να διενεργούνται κατόπιν 
καταγγελίας ή με οποιονδήποτε τρόπο γνωστοποίησης 
περί μη τήρησης των απαιτήσεων και των προϋποθέ¬ 
σεων της παρούσας απόφασης. 

4. Οι έλεγχοι της παρ. 3 του παρόντος άρθρου διενερ- 
γούνται από Επιτροπή Επίβλεψης του Ο.Π.Ε.ΓΕ.Π. που 
εφοδιάζεται με ειδικά έγγραφα ταυτοπροσωπίας, όπου 
αναφέρεται σαφώς η ανάθεση των παραπάνω ελέγχων 
και υποχρεούται να τα επιδεικνύει στους ελεγχόμενους 
κατά τη διενέργεια των ελέγχων. 

5. Η Επιτροπή Επίβλεψης στο πλαίσιο των ελέγχων 
της παρ. 3 του παρόντος άρθρου, δύναται να προβαίνει 
σε δειγματοληψίες, να παραγγέλνει εργαστηριακές ανα¬ 
λύσεις σε διαπιστευμένα εργαστήρια ή σε περίπτωση 
έλλειψης αυτών σε αξιολογημένα εργαστήρια του σχε¬ 
τικού Μητρώου που τηρεί ο Ο.Π.Ε.ΓΕ.Π., να προβαίνει σε 
ελέγχους των λογιστικών βιβλίων, των παραστατικών 
στοιχείων, των εμπορικών εγγράφων, κ.ά., καθώς και να 
λαμβάνει φωτοαντίγραφα των ανωτέρω και να αξιοποιεί 
κάθε στοιχείο που μπορεί να οδηγήσει στον έλεγχο της 
ιχνηλασιμότητας και σε ακριβή συμπεράσματα. 

6. Με την ολοκλήρωση του παραπάνω ελέγχου συ- 
ντάσσεται από την Επιτροπή Επίβλεψης το Πρακτικό 

Ελέγχου, το οποίο συνυπογράφεται από το νόμιμο 
εκπρόσωπο του ελεγχόμενου. Τυχόν επιφυλάξεις και 
αντιρρήσεις του νόμιμου εκπροσώπου του ελεγχόμενου 
επί του περιεχομένου του Πρακτικού Ελέγχου μπορούν 
να αναφερθούν στο σχετικό εδάφιο του εντύπου. Ειδικά 
στην περίπτωση διενέργειας ελέγχου στο Φορέα, στο 
πλαίσιο των ελέγχων της παρ. 3 του παρόντος άρθρου, 
η τυχόν άρνηση συνυπογραφής του Πρακτικού Ελέγχου 
από το νόμιμο εκπρόσωπο του Φορέα, καταγράφεται 
από την Επιτροπή Επίβλεψης επί του Πρακτικού Ελέγ¬ 
χου, θεωρείται, δε, άρνηση ελέγχου και συνεπάγεται την 
παραπομπή του Φορέα στην Πρωτοβάθμια Επιτροπή 
Ενστάσεων και Κυρώσεων του άρθρου 16 σημείο Α της 
παρούσας απόφασης. Αντίγραφο του Πρακτικού Ελέγ¬ 
χου παραδίδεται στο νόμιμο εκπρόσωπο του ελεγχό¬ 
μενου και στο Φορέα και το πρωτότυπο υποβάλλεται 
στον Ο.Π.Ε.ΓΕ.Π. 

7. Στην περίπτωση που η Επιτροπή Επίβλεψης διαπι¬ 
στώσει ευρήματα για τα οποία δύναται να πραγματο¬ 
ποιηθούν διορθωτικές ενέργειες, ο Φορέας υποχρεούται 
να προτείνει διορθωτικές ενέργειες, καθώς και το χρόνο 
υλοποίησης αυτών, οπότε και ακολουθείται η ίδια δια¬ 
δικασία με εκείνη που προβλέπεται στις παρ. 2.7.5 και 
2.7.6 και του άρθρου 7. 

8. Η επαλήθευση της υλοποίησης των διορθωτικών 
ενεργειών μπορεί να πραγματοποιηθεί είτε με αποστο¬ 
λή αντικειμενικών αποδείξεων στον Ο.Π.Ε.ΓΕ.Π. είτε με 
διενέργεια επιθεώρησης ή ελέγχου. 

9. Σε περίπτωση που μετά τη διαδικασία της παρα¬ 
γράφου 8 του παρόντος Άρθρου διαπιστωθεί από την 
Επιτροπή Επίβλεψης ότι δεν προτάθηκαν ή υλοποιή¬ 
θηκαν από το Φορέα οι διορθωτικές ενέργειες ή ότι 
αυτές δεν υλοποιήθηκαν εντός του καθορισμένου χρο¬ 
νικού διαστήματος, η αρμόδια Διεύθυνση του Ο.Π.Ε.ΓΕ.Π. 
εισηγείται στο Συμβούλιο Αναγνώρισης την επιβολή 
κυρώσεων στο Φορέα, το οποίο εισηγείται σχετικά στο 
Διοικητικό Συμβούλιο του Ο.Π.Ε.ΓΕ.Π, οπότε και ακολου¬ 
θείται η διαδικασία που περιγράφεται στην παράγραφο 
1.1. του άρθρου 15 της παρούσας απόφασης. 

10. Σε περίπτωση που η Επιτροπή Επίβλεψης δια¬ 
πιστώσει ευρήματα τέτοιας βαρύτητας για τα οποία 
απαιτείται άμεση επιβολή κυρώσεων ή ανάκληση της 
έγκρισης του Φορέα, ακολουθείται η διαδικασία που 
περιγράφεται στην παράγραφο 1.2 ή 1.3 ή 1.4 ή 1.5 αντί¬ 
στοιχα του άρθρου 15 της παρούσας απόφασης. 

Αρθρο 13 

Επισήμανση Πιστοποιημένων Γεωργικών Προϊόντων 

1. Στην επισήμανση ή διαφήμιση των πιστοποιημένων 
γεωργικών προϊόντων ή γεωργικών προϊόντων που προ¬ 
έρχονται από πιστοποιημένα γεωργικά συστήματα και 
με την επιφύλαξη τήρησης της ισχύουσας Κοινοτικής 
και Εθνικής νομοθεσίας σχετικά με την επισήμανση, την 
παρουσίαση και τη διαφήμιση των γεωργικών προϊόντων 
και των τροφίμων, καθιερώνεται η υποχρεωτική χρή¬ 
ση Σήματος (Σημάτων) Πιστοποίησης, το (τα) οποίο(α) 
εκπονεί(ούνται) από τον Ο.Π.Ε.ΓΕ.Π. στο πλαίσιο του 
άρθρου 39 του ν. 2637/1998 όπως αυτός τροποποιήθηκε, 
συμπληρώθηκε και ισχύει. 

2. Επιπλέον, στην επισήμανση ή διαφήμιση των πιστο¬ 
ποιημένων γεωργικών προϊόντων ή γεωργικών προϊό¬ 
ντων που προέρχονται από πιστοποιημένα συστήματα 
και με την επιφύλαξη τήρησης της ισχύουσας Κοινοτικής 


και Εθνικής νομοθεσίας σχετικά με την επισήμανση, την 
παρουσίαση και τη διαφήμιση των γεωργικών προϊόντων 
και των τροφίμων, αναγράφονται ή αναφέρονται κατά 
περίπτωση σχετικές με το πεδίο έγκρισης ενδείξεις, οι 
οποίες καθορίζονται με απόφαση του Ο.Π.Ε.ΓΕ.Π., καθώς 
και η επωνυμία του Φορέα. 

3. Απαγορεύεται η χρήση σημάτων ή ενδείξεων συνα¬ 
φών με τα αντίστοιχα σήματα και ενδείξεις των παρ. 1 
και 2 του παρόντος άρθρου που χρησιμοποιούνται στην 
επισήμανση ή/και διαφήμιση των γεωργικών προϊόντων 
και των τροφίμων που δεν έχουν παραχθεί σύμφωνα 
με τα τυποποιητικά έγγραφα και είναι δυνατόν να προ- 
καλέσουν σύγχυση ή να παραπλανήσουν τους κατανα¬ 
λωτές ως προς τις παραμέτρους και απαιτήσεις των 
τυποποιητικών αυτών εγγράφων. 

Άρθρο 14 

Δαπάνη Υπηρεσιών Συστήματος Επίβλεψης 

1. Σύμφωνα με την παρούσα απόφαση, το ποσόν που 
καταβάλλουν οι επιχειρήσεις/εκμεταλλεύσεις στο Φο¬ 
ρέα ως δαπάνη για την πραγματοποίηση των διαδικα¬ 
σιών ελέγχου και πιστοποίησης, καθώς και ο τρόπος 
και η ημερομηνία καταβολής του προαναφερθέντος 
ποσού θα πρέπει να καθορίζονται στην υπογραφόμενη 
μεταξύ τους σύμβαση πιστοποίησης. Η καταβολή δε ή 
μη του εκάστοτε ποσού δεν εμπίπτει στην επίβλεψη 
του Ο.Π.Ε.ΓΕ.Π. 

2. ΗοικονομικήεπιβάρυνσητωνυπηρεσιώντουΟ.Π.Ε.ΓΕ.Π. 
(αίτηση, αναγνώριση, επίβλεψη, επιθεώρηση, μητρώο) 
που ορίζονται στην παρούσα απόφαση καθορίζεται με 
κοινή απόφαση των Υπουργών Αγροτικής Ανάπτυξης 
και Τροφίμων και Οικονομίας και Οικονομικών μετά από 
σχετική εμπεριστατωμένη εισήγηση του Διοικητικού 
Συμβουλίου του Ο.Π.Ε.ΓΕ.Π. κατ’ εφαρμογή της παρ. 4 
του άρθρου 42 του ν. 2637/1998 και περιγράφεται στο 
σχετικό τιμοκατάλογο υπηρεσιών του Ο.Π.Ε.ΓΕ.Π. 

Αρθρο 15 

Κυρώσεις και Ανάκληση Αναγνώρισης Φορέα 

1. Όταν στο πλαίσιο της επίβλεψης διαπιστωθεί η 
μη τήρηση προϋποθέσεων ή όρων που περιγράφονται 
στην παρούσα απόφαση και λαμβάνοντας υπόψη τη 
βαρύτητα των διαπιστωμένων ευρημάτων, καθώς και τη 
σοβαρότητα των επιπτώσεών τους στην ανεξαρτησία, 
αξιοπιστία και αποτελεσματικότητα του συστήματος 
επίβλεψης και πιστοποίησης, τότε πραγματοποιούνται 
οι ακόλουθες ενέργειες: 

1.1 Ο Ο.Π.Ε.ΓΕ.Π. προβαίνει σε έγγραφη προειδοποίηση 
ή επίπληξη του Φορέα, προκειμένου ο Φορέας να υλο¬ 
ποιήσει κατάλληλες διορθωτικές ενέργειες, εντός του 
χρονικού διαστήματος που του καθορίζει. Η αποδοχή 
ή μη των εν λόγω διορθωτικών ενεργειών, καθώς και 
η επαλήθευση της υλοποίησής τους πραγματοποιείται 
από τον Ο.Π.Ε.ΓΕ.Π. 

1.2 Σε περίπτωση που ο Φορέας δεν προβεί στην εφαρ¬ 
μογή των παραπάνω διορθωτικών ενεργειών εντός του 
καθοριζόμενου χρονικού διαστήματος ή σε περίπτωση 
που διαπιστωθούν ευρήματα της παραγράφου 10 του 
άρθρου 12 της παρούσας απόφασης το θέμα παραπέ- 
μπεται στην Πρωτοβάθμια Επιτροπή Ενστάσεων και 
Κυρώσεων, μετά από σχετική εισήγηση της αρμόδιας 
Δ/νσης του Ο.Π.Ε.ΓΕ.Π., η οποία επιβάλλει αρχικώς Δι¬ 
οικητικό πρόστιμο ύψους 5.000 € έως 10.000 €. 

1.3 Σε περίπτωση επαναλαμβανόμενων ευρημάτων 
εντός του ίδιου ημερολογιακού έτους από την ημερο¬ 
μηνία επιβολής της σχετικής κύρωσης, η Πρωτοβάθμια 
Επιτροπή Ενστάσεων και Κυρώσεων, μετά από σχετική 
εισήγηση της αρμόδιας Δ/νσης του Ο.Π.Ε.ΓΕ.Π., επιβάλλει 
Διοικητικό πρόστιμο ύψους 10.000 € έως 15.000 €. 

1.4 Σε περιπτώσεις υποτροπής για τα ίδια ευρήματα 
εντός τριετίας από την ημερομηνία επιβολής της σχετι¬ 
κής κύρωσης, η Πρωτοβάθμια Επιτροπή Ενστάσεων και 
Κυρώσεων, μετά από σχετική εισήγηση της αρμόδιας 
Δ/νσης του Ο.Π.Ε.ΓΕ.Π., επιβάλλει Διοικητικό πρόστιμο 
από 15.000 € έως 25.000 €. 

1.5 Σε περίπτωση που ο Φορέας δεν πληρεί τις προϋ¬ 
ποθέσεις και τους όρους έγκρισης της παρούσας από¬ 
φασης ή στην περίπτωση της παραγράφου 1.4 του 
παρόντος άρθρου, η αρμόδια διεύθυνση του ΟΠΕΓΕΠ 
αποστέλλει το θέμα στο Συμβούλιο Αναγνώρισης το 
οποίο εισηγείται σχετικά στο Διοικητικό Συμβούλιο του 
Ο.Π.Ε.ΓΕ.Π. σύμφωνα με τη διαδικασία του άρθρου 8 
της παρούσας. Το Διοικητικό Συμβούλιο του Ο.Π.Ε.ΓΕ.Π. 
εκδίδει αιτιολογημένη γνώμη για ανάκληση της ανα¬ 
γνώρισης του Φορέα. 

2. Στην περίπτωση που το Διοικητικό Συμβούλιο του 
Ο.Π.Ε.ΓΕ.Π. εκδίδει αιτιολογημένη γνώμη για ανάκληση 
της αναγνώρισης του Φορέα, ενημερώνεται γραπτά 
ο Φορέας, ο οποίος μπορεί να ασκήσει τεκμηριωμένη 
ένσταση εντός δέκα (10) εργάσιμων ημερών από την 
ημερομηνία ενημέρωσής του. Η ένσταση κατατίθεται 
στον Ο.Π.Ε.ΓΕ.Π., ο οποίος και τη διαβιβάζει στην Επι¬ 
τροπή Ενστάσεων επί των αποφάσεων του Διοικητικού 
Συμβουλίου του Ο.Π.Ε.ΓΕ.Π και η οποία τη χειρίζεται, 
όπως προβλέπεται στο άρθρο 16 σημείο Γ της παρού¬ 
σας απόφασης. 

3. Στην περίπτωση ανάκλησης της αναγνώρισης του 
Φορέα, ο Ο.Π.Ε.ΓΕ.Π. διαγράφει το Φορέα από το Μη¬ 
τρώο Φορέων Πιστοποίησης που τηρεί και ενημερώνει 
σχετικά και το Φορέα Διαπίστευσης προκειμένου να 
προβεί και εκείνος, στις ενέργειες που απορρέουν από 
τις αρμοδιότητές του. 

4. Στην περίπτωση ανάκλησης της αναγνώρισης του 
Φορέα, οι επιχειρήσεις/εκμεταλλεύσεις που έχουν υπο¬ 
γράψει συμβάσεις με τον εν λόγω Φορέα και μέχρι τη 
λήξη των συμβάσεών τους, μπορούν να επιλέγουν άλλο 
αναγνωρισμένο Φορέα του Μητρώου Φορέων Πιστοποί¬ 
ησης για την πιστοποίησή τους. 

Όταν η αναγνώριση του Φορέα ανακαλείται ο εν λόγω 
Φορέας υποχρεούται στην επιστροφή των τελών πιστο¬ 
ποίησης των επιχειρήσεων- εκμεταλλεύσεων που έχουν 
υπογράψει συμβάσεις με τον εν λόγω Φορέα αναλογικά 
και μέχρι τη λήξη των συμβάσεών τους, εφόσον τα 
προαναφερθέντα τέλη έχουν εισπραχθεί. 

5. Ο Υπουργός Αγροτικής Ανάπτυξης και Τροφίμων 
δύναται να δημοσιοποιεί τις παραπάνω ενέργειές του. 
Όταν τα ευρήματα, που αφορούν στον αναγνωρισμένο 
Φορέα, εμπίπτουν στον Κώδικα Ποινικής Δικονομίας, ο 
Υπουργός Αγροτικής Ανάπτυξης και Τροφίμων οφείλει 
να παραπέμπει την υπόθεση στα αρμόδια ποινικά δι¬ 
καστήρια. 

6. Τα επιβαλλόμενα πρόστιμα, σύμφωνα με το παρόν 
άρθρο, βεβαιώνονται και εισπράττονται σύμφωνα με τις 
διατάξεις του Κώδικα Είσπραξης Δημοσίων Εσόδων και 
αποτελούν έσοδα του κρατικού προϋπολογισμού. 


Αρθρο 16 

Σύσταση και λειτουργία Επιτροπών Ενστάσεων 
και Κυρώσεων 

Α. Πρωτοβάθμια Επιτροπή 

1. Για την εξέταση και την επιβολή κυρώσεων όπως 
αυτές καθορίζονται στο άρθρο 15, εκτός της περίπτω¬ 
σης της ανάκλησης, συστήνεται τριμελής Επιτροπή, 
αποτελούμενη από: 

•Έναν Τμηματάρχη της Γ ενικής Δ/νσης Φυτικής Παρα¬ 
γωγής ή Ζωϊκής Παραγωγής ή Αλιείας ή Μεταποίησης 
Τυποποίησης και Ποιοτικού Ελέγχου κατά περίπτωση 
ως πρόεδρο, με τον αναπληρωτή του, 

• Έναν Τμηματάρχη της Δ/νσης Νομοπαρασκευαστι¬ 
κού Έργου και Νομικών Υποθέσεων του Υπουργείου 
Αγροτικής Ανάπτυξης και Τροφίμων ως μέλος, με τον 
αναπληρωτή του, 

• Έναν Τμηματάρχη του Ο.Π.Ε.ΓΕ.Π. ως μέλος, με τον 
αναπληρωτή του. 

Χρέη Εισηγητή στην παραπάνω Επιτροπή εκτελεί 
υπάλληλος του Ο.Π.Ε.ΓΕ.Π., που προτείνεται με τον ανα¬ 
πληρωτή του από το Δ/ντα Σύμβουλο του Ο.Π.Ε.ΓΕ.Π. 

2. Με απόφαση του Υπουργού Αγροτικής Ανάπτυξης 
και Τροφίμων ορίζεται η συγκρότηση της ως άνω Επι¬ 
τροπής, η διάρκεια της θητείας των μελών της, ο Γραμ- 
ματέας της Επιτροπής, ο οποίος είναι υπάλληλος του 
Υπουργείου Αγροτικής Ανάπτυξης και Τροφίμων, καθώς 
και κάθε άλλο αναγκαίο θέμα για τη λειτουργία της. 
Γ ια την αντικατάσταση των μελών κατά τη διάρκεια της 
θητείας τους, τη σύνθεση, τις συνεδριάσεις, τη λειτουρ¬ 
γία της καθώς και τον τρόπο λήψης των αποφάσεων, 
εφαρμόζονται οι ισχύουσες διατάξεις. 

3. Η Πρωτοβάθμια Επιτροπή Ενστάσεων και Κυρώσεων 
συγκαλείται από τον Πρόεδρό της, μετά από εισήγηση 
της αρμόδιας Δ/νσης του Ο.Π.Ε.ΓΕ.Π. σχετικά με την 
επιβολή κυρώσεων, εντός δεκαπέντε (15) εργάσιμων 
ημερών από την ημερομηνία κοινοποίησης της ανω¬ 
τέρω εισήγησης. 

4. Στις συνεδριάσεις της Πρωτοβάθμιας Επιτροπής 
Ενστάσεων και Κυρώσεων καλείται από τον Πρόεδρο 
της Επιτροπής ο νόμιμος εκπρόσωπος του Φορέα ή ο 
αναπληρωτής του, προκειμένου να αναπτύξει τις από¬ 
ψεις του. 

5. Η απόφαση της Επιτροπής, μετά την υπογραφή της 
από το Γ ενικό Γ ραμματέα του Υπουργείου Αγροτικής 
Ανάπτυξης και Τροφίμων, διαβιβάζεται στο Φορέα εντός 
δέκα (10) εργάσιμων ημερών από την ημερομηνία έκδο¬ 
σής της, ενώ κοινοποιείται στον Ο.Π.Ε.ΓΕ.Π. και σε άλλες 
αρμόδιες υπηρεσίες για την εκτέλεσή της. 

6. Κατά της απόφασης της Πρωτοβάθμιας Επιτροπής 
Ενστάσεων και Κυρώσεων μπορεί να ασκηθεί από το 
Φορέα τεκμηριωμένη ένσταση εντός δέκα (10) εργά¬ 
σιμων ημερών από την ημερομηνία κοινοποίησης της 
σχετικής απόφασης. 

7. Η ένσταση κατατίθεται στον Ο.Π.Ε.ΓΕ.Π., ο οποίος 
και τη διαβιβάζει στη Δευτεροβάθμια Επιτροπή Ενστά¬ 
σεων και Κυρώσεων. 

8. Η κατάθεση της ένστασης δεν έχει ανασταλτικό 
χαρακτήρα της απόφασης ανάκλησης της εγγραφής 
του Φορέα μέχρι της τελεσιδικίας της υπόθεσης. 

Β. Δευτεροβάθμια Επιτροπή 

1. Για την αξιολόγηση και εξέταση των ενστάσεων που 
αναφέρονται στην παρ. Α 6 του παρόντος άρθρου της 

παρούσας απόφασης, συστήνεται τριμελής Επιτροπή, 
αποτελούμενη από: 

• Ένα Δ/ντή της Γενικής Δ/νσης Φυτικής Παραγωγής 
ή Ζωικής Παραγωγής ή Αλιείας ή Μεταποίησης Τυπο¬ 
ποίησης και Ποιοτικού Ελέγχου κατά περίπτωση ως 
πρόεδρο, με τον αναπληρωτή του. 

• Το Δ/ντή της Δ/νσης ΝομοπαρασκευαστικούΈργου 
και Νομικών Υποθέσεων του Υπουργείου Αγροτικής 
Ανάπτυξης και Τροφίμων ως μέλος, με τον αναπλη¬ 
ρωτή του. 

• Ένα Δ/ντή του Ο.Π.Ε.ΓΕ.Π. ως μέλος, με τον ανα¬ 
πληρωτή του. 

Χρέη Εισηγητή στην παραπάνω Επιτροπή εκτελεί 
υπάλληλος του Ο.Π.Ε.ΓΕ.Π., που προτείνεται με τον ανα¬ 
πληρωτή του από το Δ/ντα Σύμβουλο του Ο.Π.Ε.ΓΕ.Π. 

2. Με απόφαση του Υπουργού Αγροτικής Ανάπτυξης 
και Τροφίμων ορίζεται η συγκρότηση της ως άνω Επι¬ 
τροπής, η διάρκεια της θητείας των μελών της, ο Γραμ- 
ματέας της Επιτροπής, ο οποίος είναι υπάλληλος του 
Υπουργείου Αγροτικής Ανάπτυξης και Τροφίμων, καθώς 
και κάθε άλλο αναγκαίο θέμα για τη λειτουργία της. 

Για την αντικατάσταση των μελών κατά τη διάρκεια 
της θητείας τους, τη σύνθεση, τις συνεδριάσεις, τη λει¬ 
τουργία της καθώς και τον τρόπο λήψης των αποφά¬ 
σεων, εφαρμόζονται οι ισχύουσες διατάξεις. 

3. Η Δευτεροβάθμια Επιτροπή Ενστάσεων και Κυρώ¬ 
σεων συγκαλείται από τον Πρόεδρό της εντός δεκαπέ- 
ντε(15) εργάσιμων ημερών από την ημερομηνία κοινο¬ 
ποίησης της ένστασης από την Πρωτοβάθμια Επιτροπή 
Ενστάσεων και Κυρώσεων. 

4. Στις συνεδριάσεις της Δευτεροβάθμιας Επιτροπής 
Ενστάσεων και Κυρώσεων καλείται από τον Πρόεδρο 
της Επιτροπής ο νόμιμος εκπρόσωπος του Φορέα ή ο 
αναπληρωτής του, προκειμένου να αναπτύξει τις από¬ 
ψεις του. 

5. Η απόφαση της Δευτεροβάθμιας Επιτροπής Ενστά¬ 
σεων και Κυρώσεων εκδίδεται το αργότερο εντός είκοσι 
(20) εργάσιμων ημερών από την ημερομηνία κοινοποίη¬ 
σης της ένστασης στην Επιτροπή. 

6. Η απόφαση της Δευτεροβάθμιας Επιτροπής Ενστά¬ 
σεων και Κυρώσεων ή η απόφαση της Πρωτοβάθμιας 
Επιτροπής Ενστάσεων και Κυρώσεων κατά της οποίας 
δεν ασκείται ένσταση εντός της προβλεπόμενης προ¬ 
θεσμίας, καθίσταται οριστική ύστερα από επικύρωσή 
της με απόφαση του Υπουργού Αγροτικής Ανάπτυξης 
και Τροφίμων. 

7. Η απόφαση της Επιτροπής κοινοποιείται στο Φορέα 
εντός δέκα (10) εργάσιμων ημερών από την ημερομηνία 
έκδοσής της, καθώς και στον Ο.Π.Ε.ΓΕ.Π. και σε άλλες 
αρμόδιες υπηρεσίες για την εκτέλεσή της. 

Γ. Επιτροπή Ενστάσεων επί των αποφάσεων του Δι¬ 
οικητικού Συμβουλίου του Ο.Π.Ε.ΓΕ.Π. 

1. Γ ια την αξιολόγηση και εξέταση των ενστάσεων 
επί των αποφάσεων του Διοικητικού Συμβουλίου του 
Ο.Π.Ε.ΓΕ.Π. που αφορούν στη μη αναγνώριση του Φορέα 
ή στη μη επέκταση ή μη περιορισμό του πεδίου εγγρα¬ 
φής του Φορέα ή στην ανάκληση της αναγνώρισης του 
Φορέα που αναφέρονται αντίστοιχα στην παρ. 3 του 
άρθρου 8, στην παρ. 4 του άρθρου 9 και στην παρ. 2 
του άρθρου 15 της παρούσας απόφασης, συστήνεται 
τριμελής Επιτροπή, αποτελούμενη από: 

• Το Γενικό Γραμματέα του Υπουργείου Αγροτικής 
Ανάπτυξης και Τροφίμων ως πρόεδρο. 


• Το Δ/ντή της Δ/νσης ΝομοπαρασκευαστικούΈργου 
και Νομικών Υποθέσεων του Υπουργείου Αγροτικής 
Ανάπτυξης και Τροφίμων ως μέλος, με τον αναπλη¬ 
ρωτή του. 

• Ένα Δ/ντή της Γενικής Δ/νσης Φυτικής Παραγωγής 
ή Ζωικής Παραγωγής ή Αλιείας ή Μεταποίησης Τυπο¬ 
ποίησης και Ποιοτικού Ελέγχου κατά περίπτωση ως 
μέλος, με τον αναπληρωτή του. 

Χρέη Εισηγητή στην παραπάνω Επιτροπή εκτελεί 
υπάλληλος του Ο.Π.Ε.ΓΕ.Π., που προτείνεται με τον ανα¬ 
πληρωτή του από το Δ/ντα Σύμβουλο του Ο.Π.Ε.ΓΕ.Π. 

2. Με απόφαση του Υπουργού Αγροτικής Ανάπτυ¬ 
ξης και Τροφίμων ορίζεται η συγκρότηση της ως άνω 
Επιτροπής, η διάρκεια της θητείας των μελών της, ο 
Γραμματέας της Επιτροπής, ο οποίος είναι υπάλληλος 
του Υπουργείου Αγροτικής Ανάπτυξης και Τροφίμων, 
καθώς και κάθε άλλο αναγκαίο θέμα για τη λειτουργία 
της. Γ ια την αντικατάσταση των μελών κατά τη διάρ¬ 
κεια της θητείας τους, τη σύνθεση, τις συνεδριάσεις, τη 
λειτουργία της καθώς και τον τρόπο λήψης αποφάσεων, 
εφαρμόζονται οι ισχύουσες διατάξεις. 

3. Η Επιτροπή Ενστάσεων επί των αποφάσεων του 
Διοικητικού Συμβουλίου του Ο.Π.Ε.ΓΕ.Π συγκαλείται από 
τον Πρόεδρό της εντός δεκαπέντε (15) εργάσιμων ημε¬ 
ρών από την ημερομηνία κοινοποίησης της απόφασης 
του Διοικητικού Συμβουλίου του Ο.Π.Ε.ΓΕ.Π. 

4. Στις συνεδριάσεις της Επιτροπής Ενστάσεων καλεί¬ 
ται από τον Πρόεδρο της Επιτροπής ο νόμιμος εκπρό¬ 
σωπος του Φορέα ή ο αναπληρωτής του, προκειμένου 
να αναπτύξει τις απόψεις του. 

5. Η απόφαση της Επιτροπής Ενστάσεων εκδίδεται 
το αργότερο εντός είκοσι (20) εργάσιμων ημερών από 
την ημερομηνία κοινοποίησης της απόφασης του Διοι¬ 
κητικού Συμβουλίου του Ο.Π.Ε.ΓΕ.Π.. 

6. Η απόφαση της Επιτροπής Ενστάσεων καθίσταται 
οριστική ύστερα από επικύρωσή της με απόφαση του 
Υπουργού Αγροτικής Ανάπτυξης και Τροφίμων. 

7. Η απόφαση της Επιτροπής Ενστάσεων κοινοποιείται 
στο Φορέα εντός δέκα (10) εργάσιμων ημερών από την 
ημερομηνία έκδοσής της, καθώς και στον Ο.Π.Ε.ΓΕ.Π. και 
σε άλλες αρμόδιες υπηρεσίες για την εκτέλεσή της. 

Δ. Αποζημίωση Μελών Επιτροπών 

1. Στα μέλη των Επιτροπών του παρόντος άρθρου, 
καθώς και στους Γραμματείς αυτών καταβάλλεται απο¬ 
ζημίωση που βαρύνει τις πιστώσεις του Υπουργείου 
Αγροτικής Ανάπτυξης και Τροφίμων. 

Άρθρο 17 

Υποχρεώσεις Φορέων 

Οι Φορείς υποχρεούνταί: 

1. Να εξασφαλίζουν στον Ο.Π.Ε.ΓΕ.Π. πρόσβαση στις 
εγκαταστάσεις τους, στις περιφερειακές τους μονάδες, 
στις πιστοποιημένες από αυτούς επιχειρήσεις/εκμεταλ- 
λεύσεις, καθώς και να παρέχουν κάθε πληροφορία και 
βοήθεια που ο Ο.Π.Ε.ΓΕ.Π κρίνει αναγκαία για την εκ¬ 
πλήρωση των υποχρεώσεών του δυνάμει της παρούσας 
απόφασης. 

2. Να αποδέχονται τις ημερομηνίες διενέργειας των 
επιθεωρήσεων και ελέγχων που προβλέπονται στην 
παρούσα απόφαση. Σε περιπτώσεις τακτικών επιθε¬ 
ωρήσεων και ελέγχων, αν συντρέχουν λόγοι μη απο¬ 
δοχής των ημερομηνιών αυτών, πρέπει αυτοί να είναι 
πλήρως αιτιολογημένοι και να υποβάλλονται άμεσα και 

εγγράφως στον Ο.Π.Ε.ΓΕ.Π. Η επαναλαμβανόμενη μη 
αποδοχή των ημερομηνιών διενέργειας των επιθεωρή¬ 
σεων και ελέγχων, καθώς και η μη διενέργεια αυτών με 
υπαιτιότητα του Φορέα συνεκτιμάται από την Επιτροπή 
Αναγνώρισης ή Επίβλεψης και μπορεί να συνιστά λόγο 
για αρνητική εισήγηση της Επιτροπής. 

3. Να εψαρμόζουν τις διορθωτικές ενέργειες που 
έχουν γίνει αποδεκτές από τον Ο.Π.Ε.ΓΕ.Π. εντός του 
καθορισμένου χρονικού διαστήματος. 

4. Να γνωστοποιούν στον Ο.Π.Ε.ΓΕ.Π., εντός τριάντα (30) 
εργασίμων ημερών, τα καθοριζόμενα από τον Ο.Π.Ε.ΓΕ.Π. 
στοιχεία των πιστοποιημένων επιχειρήσεων/εκμεταλλεύ- 
σεων, προκειμένου αυτός να καταρτίζει και να κοινοποιεί 
τα προβλεπόμενα από τις αρμοδιότητές του μητρώα. 

5. Να ενημερώνουν τον Ο.Π.Ε.ΓΕ.Π., εντός τριάντα (30) 
εργασίμων ημερών, για κάθε χορήγηση ή τροποποίηση 
ή ανάκληση πιστοποιητικών των συνεργαζόμενων επι- 
χειρήσεων/εκμεταλλεύσεων. 

6. Να γνωστοποιούν στον Ο.Π.Ε.ΓΕ.Π. κάθε μεταβολή 
στη δομή ή/και τη λειτουργία τους, το νομικό και ιδιοκτη¬ 
σιακό καθεστώς, την κατάσταση διαπίστευσης, τη τεχνι¬ 
κή και οργανωτική διάρθρωση, τις υπεργολαβίες, άλλες 
δραστηριότητες, κ.λπ. Η σχετική γνωστοποίηση πρέπει 
να υποβάλλεται γραπτώς εντός τριάντα (30) εργασίμων 
ημερών από την έναρξη εφαρμογής της μεταβολής. 

7. Να ελέγχουν τις επιχειρήσεις/εκμεταλλεύσεις όσον 
αφορά στην ορθή χρήση του (των) Σήματος (Σημάτων) 
Πιστοποίησης καθώς και των ενδείξεων που αναφέρονται 
στο άρθρο 13 της παρούσας απόφασης. Σε περίπτωση 
ανάκλησης του πιστοποιητικού επιχείρησης/εκμετάλλευ- 
σης, οφείλουν να προβαίνουν στην άρση του δικαιώματος 
χρήσης των ανωτέρω Σημάτων και ενδείξεων. 

8. Να ελέγχουν τις επιχειρήσεις/εκμεταλλεύσεις, σε 
περίπτωση που χρησιμοποιείται Σύμβουλος για την ανά¬ 
πτυξη συστημάτων σύμφωνα με τα τυποποιητικά έγγρα¬ 
φα και το κόστος Συμβούλου είναι επιλέξιμη δαπάνη 
προγραμμάτων επιδότησης, ότι αυτός είναι εγγεγραμ¬ 
μένος στο Μητρώο Συμβούλων που τηρεί ο Ο.Π.Ε.ΓΕ.Π, 
με εξειδίκευση στο πεδίο εγγραφής. Οι προϋποθέσεις 
ένταξης στο Μητρώο, τα δικαιώματα, οι υποχρεώσεις 
των Συμβούλων, θα καθορίζονται με απόφαση του 
Υπουργού Αγροτικής Ανάπτυξης και Τροφίμων. 

9. Να διακόπτουν άμεσα τις δραστηριότητές τους στο 
πεδίο εγγραφής (πιστοποίηση), στην περίπτωση ανά¬ 
κλησης της αναγνώρισής τους. 

10. Να τηρούν τους οικονομικούς όρους που περιγρά- 
φονται στην παρούσα απόφαση. 

11. Να τηρούν τους όρους της Σύμβασης Επίβλεψης 
που υπογράφουν με τον Ο.Π.Ε.ΓΕ.Π. 

Άρθρο 18 

Υποχρεώσεις Ο.Π.Ε.ΓΕ.Π. 

Ο Ο.Π.Ε.ΓΕ.Π. υποχρεούταί: 

1. Να υποβάλλει στις αρμόδιες υπηρεσίες του Υπουρ¬ 
γείου Αγροτικής Ανάπτυξης και Τροφίμων πριν την 1η 
Ιουνίου κάθε έτους, έκθεση για την αναγνώριση που 
χορηγήθηκε και την επίβλεψη που ασκήθηκε: 

• Σε όλους τους αναγνωρισμένους Φορείς κατά το 
προηγούμενο έτος. 

• Στις συμβεβλημένες εκμεταλλεύσεις/επιχειρήσεις 
με τους Φορείς 

• Στα σημεία πώλησης των πιστοποιημένων γεωργι¬ 
κών προϊόντων. 


2. Να ολοκληρώνει τη διαδικασία Αναγνώρισης (κατα- 
χώρηση στο μητρώο) και Επίβλεψης του Φορέα το πολύ 
εντός τεσσάρων (4) μηνών από την ημερομηνία υποβολής 
της αίτησης στον Ο.Π.Ε.ΓΕ.Π. Στο διάστημα αυτό δεν προ- 
σμετράται ο χρόνος για την υποβολή συμπληρωματικών 
στοιχείων και δικαιολογητικών από το Φορέα, καθώς και 
ο χρόνος των αναβολών της παρ. 2 του άρθρου 17. 

3. Ο Ο.Π.Ε.ΓΕ.Π. παρέχει τη δυνατότητα στους Φορείς 
να υποβάλλουν προτάσεις για τροποποιήσεις των τυπο- 
ποιητικών εγγράφων και των κατευθυντήριων οδηγιών. 

Αρθρο 19 
Εμπιστευτικότητα 

Κάθε στοιχείο ή πληροφορία που σχετίζεται με τις δι¬ 
αδικασίες αναγνώρισης και επίβλεψης που αναφέρονται 
στην παρούσα απόφαση είναι αυστηρώς εμπιστευτικά 
και χρησιμοποιούνται αποκλειστικά και μόνο για τους 
σκοπούς για τους οποίους ζητήθηκαν. 

Αρθρο 20 

Μεταβατικές διατάξεις 

1. Οι Φορείς που δραστηριοποιούνται ήδη στην πιστο¬ 
ποίηση της εφαρμογής των τυποποιητικών εγγράφων 
που συντάσσει, εκδίδει ή/και αναγνωρίζει ο Ο.Π.Ε.ΓΕ.Π. 
πρέπει να υποβάλλουν αίτηση για αναγνώριση σύμφωνα 
με την παρ. 2.2 του άρθρου 7 της παρούσας απόφασης 
το αργότερο εντός διαστήματος τριών (3) μηνών από 
την ημερομηνία δημοσίευσης της παρούσας στην Εφη¬ 
μερίδα της Κυβερνήσεως. 

2. Από τη δημοσίευση της παρούσας στην Εφημερίδα 
της Κυβερνήσεως και με την προϋπόθεση ύπαρξης ανα¬ 
γνωρισμένου Φορέα στο πεδίο εγγραφής, ο Ο.Π.Ε.ΓΕ.Π. 
παύει να δέχεται αιτήσεις επιχειρήσεων/εκμεταλλεύσεων 
για πιστοποίηση σύμφωνα με τα τυποποιητικά έγγραφα 
που συντάσσει, εκδίδει ή/και αναγνωρίζει. Οι πιστοποιη¬ 
μένες από τον Ο.Π.Ε.ΓΕ.Π. επιχειρήσεις/εκμεταλλεύσεις 
μπορούν να διακόψουν τη Σύμβαση Πιστοποίησης που 
έχουν με αυτόν ή να τη διατηρήσουν μέχρι τη λήξη της. 

Αρθρο 21 
Γενικές διατάξεις 

1. Με απόφαση του Υπουργού Αγροτικής Ανάπτυξης και 
Τροφίμων καθορίζεται το πλαίσιο που αφορά τον έλεγχο 
και το σύστημα κυρώσεων για τις πιστοποιημένες από τους 
αναγνωρισμένους Φορείς επιχειρήσεις/εκμεταλλεύσεις κα¬ 
θώς και τους χώρους εμπορίας των προϊόντων τους. 

2. Με αποφάσεις του Διοικητικού Συμβουλίου του 
Ο.Π.Ε.ΓΕ.Π. καθορίζεται κάθε αναγκαίο θέμα και λεπτο¬ 
μέρεια της παρούσας απόφασης, καθώς και τα χρησι¬ 
μοποιούμενα σε κάθε περίπτωση έντυπα. 

3. Οι όροι και οι προϋποθέσεις της παρούσας απόφασης 
εφαρμόζονται, κατ' επέκταση, στην περίπτωση που ο Φο¬ 
ρέας προβαίνει στην ανάθεση υπεργολαβικής εργασίας. 

4. Η προβλεπόμενη, από την παρούσα απόφαση, ανα¬ 
γνώριση του Φορέα και οποιεσδήποτε από τις εκθέσεις 
και πιστοποιητικά που χορηγούνται στο πλαίσιό της, δεν 
αποτελούν ούτε εξυπονοούν με κανένα τρόπο έγκρι¬ 
ση προϊόντων ή υπηρεσιών από τον Ο.Π.Ε.ΓΕ.Π. και το 
Υπουργείο Αγροτικής Ανάπτυξης και Τροφίμων. 

5. Η υπ’ αριθμ. 267600/29.3.2007 κοινή υπουργική από¬ 
φαση «Καθορισμός Πλαισίου Επίβλεψης ιδιωτικών φορέ¬ 
ων πιστοποίησης γεωργικών προϊόντων ή συστημάτων 
και εγγραφής σε επίσημο μητρώο τηρούμενο από τον 
Ο.Π.Ε.ΓΕ.Π.» (ΦΕΚ 510/Β'/2007), παύει να ισχύει από δη- 

μοσιεύσεως της παρούσας απόφασης στην Εφημερίδα 
της Κυβερνήσεως. 

6. Η παρούσα απόφαση τίθεται σε ισχύ από την ημερομη¬ 
νία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθμ. 307414 (3) 

Επέκταση καταβολής οικονομικής ενίσχυσης σε πλη- 
γέντες από πυρκαγιές αγρότες. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. τις διατάξεις: 

α. Του άρθρου 41, του Κώδικα Νομοθεσίας για την 
Κυβέρνηση και τα Κυβερνητικά όργανα που τέθηκε σε 


ισχύ με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98Α). 

β. Την από 29.8.2007 Πράξη Νομοθετικού Περιεχομένου 
«Κοινωνικές παροχές και οικονομικές ενισχύσεις στους 
πληγέντες από τις πυρκαγιές». 

2. Την ανάγκη ίσης μεταχείρισης και των δικαιούχων 
αποζημίωσης ΠΣΕΑ λόγω πυρκαγιάς των ετών 2003- 
2006, αποφασίζουμε: 

Οι ρυθμίσεις της από 29.8.2007 Πράξης Νομοθετι¬ 
κού Περιεχομένου (ΦΕΚ Α' 205/29.8.2007) «Κοινωνικές 
παροχές και οικονομικές ενισχύσεις στους πληγέντες 
από τις πυρκαγιές» επεκτείνονται και στις εκκρεμείς 
υποθέσεις αποζημιώσεων ΠΣΕΑ, λόγω πυρκαγιάς των 
ετών 2003-2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2007 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 

